VK Šabac: Vredno se radi u svim selekcijama\nNedeljni duel protiv Vojvodine šabački vaterpolisti dočekuju kao favoriti, a pobeda se nameće kao obaveza. Pre njih, ovog vikenda selekciju 2008. godište, predvođenu trenerom Nemanjom Ličaninom, očekuje finalni turnir Kupa Srbije.\n5. mar 17:46\nRadnički - Šabac 13:7\nNakon velike borbe, prvaci - vaterpolisti Šapcasu pretrpeli su sinoć poraz od ekipe Radničkog u Kragujevcu. Rezultat susreta 13:7 u korist domaćina. Utakmica je počela minutom ćutanja povodom smrti sudije Nenada Golijanina. Za...\n4. mar 11:31\nProtiv Radničkog uvek neizvesno\nŠabački vaterpolisti sutra počinju prolećnu polusezonu Super lige i to velikim derbijem u Kragujevcu protiv "Radničkog". Aktuelni šampioni gostuju trenutno drugoplasiranoj ekipi i učesniku osmine finala Evrokupa.\n2. mar 15:04\nVaterpolisti Šapca izgubili u poslednjim sekundama utakmice\nVaterpolisti Šapca u poslednjim trenucima utakmice, koja se prethodne večeri odigrala na Gradskom bazenu u Šapcu, izgubili su od Novog Beograda. Rezultat na kraju meča bio je osam prema devet.\n24. dec 2020. 14:24\nŠampion dočekuje lidera\nVaterpolisti Šapca sutra igraju poslednji meč u ovoj kalendarskoj godini. U duelu devetog kola Super lige i velikom derbiju, šampion Srbije dočekuje lidera Novi Beograd.\n22. dec 2020. 13:18\nDrugi prvenstveni poraz: Crvena Zvezda - Šabac 12:9\nU zaostaloj utakmici šestog kola Super lige Srbije, vaterpolisti Šapca pretrpeli su sinoć u Beogradu drugi prvenstveni poraz, a ekipa Crvene Zvezde je slavila sa 12:9. Šapčani su bili bolji u prve dve četvrtine i imali prednost,...\n17. dec 2020. 14:44\nČetvrt finale Kupa Srbije: Novi Beograd - Šabac\nU okviru četvrt finala Kupa Srbije, šampion države - Vaterpolo klub Šabac, sutra gostuje Novom Beogradu, lideru na tabeli. Beograđani su favoriti za oba trofeja na domaćoj sceni i učesnici su osmine finala Evro kupa, dok...\n11. dec 2020. 15:40\nU nisci šesta uzastopna pobeda: Šabac - Zemun 19:11\nŠabački vaterpolisti su, ostvarili šestu uzastopnu pobedu u Super ligi. Ovoga puta kao gosti, ali na svom bazenu, bili su bolji od formalnog domaćina, ekipe Zemuna sa 19:11. Ubedljiva pobeda obezbeđena je pre svega odličnom igrom u...\n7. dec 2020. 14:49\nDerbi četvrtfinala Kupa Srbije: Novi Beograd - Šabac\nVaterpolisti Novog Beograda i Šapca igraće u četvrtfinalu Kupa Srbije, određeno je žrebom u Vaterpolo savezu Srbije. Žreb za polufinale je 14. decembra, a pobednici mečeva biće učesnici fajnal-fora, koji je zakazan za 28. i 29....\n1. dec 2020. 13:35\nPobeda vaterpolista "Šapca"\nVaterpolisti Šapca nisu imali velikih probelma protiv niškog Naisa i ostvarili su novu, šestu uzastopnu pobedu u Super ligi. Apsolutno su sve dileme, ukoliko ih je i bilo, rešene već u prvom periodu završenom 7:1 u korist...\n22. nov 2020. 16:17\nŠabac "potopio" Partizan, čeka Nais\nU uzbudljivom odloženom meču četvrtog kola, vaterpolisti Šapca, kao gosti, slavili su protiv Partizana sa 14:10 i tako nastavili pobednički niz. Utakmicu je obeležio jak tempo na obe strane, a prva i poslednja četvrtina su bile...\n19. nov 2020. 11:52\nUvertira pred derbi sa Zvezdom: Šabac - Banjica 30:4\nŠabački delfini su u okviru petog kola Super lige Srbije savladali Banjicu sa 30:4 i tako napravili dobru uvertiru pred sledeće kolo, gde će u derbiju gostovati Crvenoj zvezdi. U ovoj utakmici, šef stručnog tima, Emil Nikolić...\n31. okt 2020. 14:23\nU petom kolu Super lige, vaterpolisti Šapca sutra dočekuju Banjicu. I ova utakmica biće bez publike, a ljubitelji vaterpola moći će da prate direktan prenos na Sport klubu od 18 časova i 45 minuta. U subotu, od 17 časova, Sava će...\n29. okt 2020. 13:28\nPripreme domaćih vaterpolo snaga\nUtakmica u Beogradu, između vaterpolista Partizana i Šapca je odložena. Od danas do četvrtka, selektor Dejan Savić radi sa reprezentativcima iz domaćih klubova, među kojima su i četvorica iz Šapca.\n19. okt 2020. 13:40\nVaterpolo Super liga: Termin derbija Partizan - Šabac verovatno se pomera\nIako još nije potvrđeno, kako prenosi Glas Podrinja, prema rečima direktora Vaterpolo kluba "Partizan", sva je prilika da će se za veliki derbi tražiti drugi termin umesto prvobitno planirane subote, 17. oktobra. Partizan je...\n15. okt 2020. 13:46\nŠampion Srbije ubedljiv protiv "Starog grada"\nU trećem kolu Super lige Srbije za vaterpoliste, šampion Srbije VK "Šabac", juče je na svom terenu savladao ekipu "Starog grada", ubedljivim rezultatom 18:7. Evo šta su po završetku meča, rekli za našu televiziju, golman domaće...\n11. okt 2020. 18:26\nŠabac favorit protiv Starog grada\nVaterpolisti Šapca sutra dočekuju ekipu Starog grada. Domaći tim jeste favorit, ali neophodan je maksimalno ozbiljan pristup. Utakmica, na Gradskom bazenu počinje u 18 časova i 30 minuta, a žal svih je što će i ona biti bez...\n9. okt 2020. 11:23\nVK Šabac: U Novom Sadu "potopljena" Vojvodina\nU derbiju drugog kola vaterpolisti Šapca savladali su Vojvodinu u Novom Sadu sa 9:6. Prelomni, za konačan ishod, bio je poslednji period u kome je Šabac ostvario veću prednost i ostvario vrednu pobedu, prvu u ovoj sezoni....\n4. okt 2020. 13:02\nVaterpolisti Šapca sutra će igrati protiv "Vojvodine"\nŠabački delfini u okviru drugog kola Super lige Srbije, koje će se igrati sutra, gostuju u Novom Sadu. Meč između Vaterpolo kluba „Šabac“ i „Vojvodine“ je na programu od 19 časova, a prilika je da momci pod koje vodi šef...\n2. okt 2020. 15:03\nU derbiju kola Super lige Srbije, na Gradskom bazenu u Šapcu, domaći vaterpolisti sinoć su ugostili ekipu "Radničkog". Nažalost, delfini nisu uspeli da savladaju Kragujevčane, iako su tokom većeg dela meča imali prednost....\n27. sep 2020. 18:57\nVaterpolisti Šapca spremni za novu sezonu\nŠabački vaterpolisti spremni su za novu sezonu, domaća prvenstva i odbranu duple krune. Nakon nekoliko prijateljskih utakmica, prvi tim Vaterpolo kluba „Šabac“ 26. septembra igraće protiv „Radničkog“, ali bez prisustva...\n15. sep 2020. 14:35\nNovo pojačanje VK Šabac: Marek Tkač\nStandardni reprezentativac Slovačke Marek Tkač, uzdanica ove selekcije na poziciji srednjeg beka, naredne sezone braniće boje šampiona Srbije, Vaterpolo kluba "Šabac". Marek je igrač sa internacionalnim iskustvom, pre dolaska u...\n9. sep 2020. 13:02\nFinalni turnir na Gradskom bazenu u Šapcu\nNa Gradskom bazenu u Šapcu, ovog vikenda održava se Finalni turnir za dečake 2008. godište i mlađe. Šabački vaterpolisti brane titulu prvaka a u takamičenju učestvuje i drugi tim šabačkog podmlatka. Snege će odmeriti sa...\n29. avg 2020. 11:57\nNa Gradskom bazenu: Finalni turnir za dečake rođene 2008.i mlađe\nUz Finalni turnir za dečake rođene 2008. godine i mlađe, Šabac i vaterpolo klub i ovog vikenda biće poprište domaćih klubova koji će se boriti za titulu. Dečaci Šapca brane titulu prvaka, a na turniru će učestvovati i drugi...\n28. avg 2020. 12:37


Kolaps u Sarajevu: Zbog jake kiše nekoliko udesa - BIGportal.ba\nSeptembar 6, 2019 Septembar 6, 2019 010\nViše saobraćajnih nesreća je u poslijepodnevnim satima, usljed obilnih padavina, zabilježeno na području Kantona Sarajevo, potvrđeno je u Operativnom centru Ministarstva unutrašnjih poslova KS za Klix.\nU Operativnom centru Ministarstva unutrašnjih poslova Kantona Sarajevo su za Klix rekli da su u udesu na Pofalićima učestvovala dva vozila, te da je na njima pričinjena samo materijalna šteta.\nKolone su se stvorile u oba smjera glavne sarajevske prometnice, međutim, mnogo je veća gužva prema centru Sarajeva. Velike kolone vozila stvorile su se, takođe, u naseljima Ciglane, Skenderija, Marijin Dvor, kao i na području Novog Sarajeva i Novog Grada.\nGornji dom potvrdio, usvojen zakon o blokiranju Bregzita bez dogovora; Još potpis kraljice\nTeško povrijeđen motorista iz BL


„Uložili smo više od 2 miliona KM za energijsku efikasnost javnih objekata, čime smo najvećim dijelom u školama našeg kantona zamijenili stolariju, ugradili termoizolacionu fasadu i zamijenili kotlove na ugalj kotlovima na pelet. Efekat ovoga je da će učenici i nastavnici imati bolje i uslovnije prostorije za rad i boravak. Također, Osigurali smo dodatnih 1 milion KM za smanjenje zagađenosti zraka, što je nastavak projekta smanjenja zagađenosti zraka u Tuzlanskom kantonu sa novih 1 milion KM. Ovim sredstvima ćemo subvencionirati mala i srednja preduzeća sa 600 hiljada KM i fizička lica sa 400 hiljada KM za mjere smanjenja zagađenosti zraka. Pored ovoga subvencionirali smo nabavku kotlova na pelet fizičkim lica, čime smo sa 500 hiljada KM u 320 domaćinstava ugasili individualna ložišta na ugalj“, kazao je ministar Rožnjaković.\n„U proteklom periodu nismo se samo oslanjali na naša sredstva, nego smo tražili i druge izvore finansiranja. Tako smo u saradnji sa međunarodnim organizacijama osigurali preko 700 hiljada KM grant/donatorskih sredstava za naše projekte i to: 400 hiljada KM (UNDP) za smanjenje zagađenosti zraka, 200 hiljada KM (UNDP) za energijsku efikasnost, 50 hiljada KM za izradu Programa energijske efikasnosti javnih objekata (UNDP), 50 hiljada KM (Caritas) za energijsku efikasnost“, kazao je Rožnjaković.\nTokom 2020., u saradnji sa Centrom za razvoj i podršku Tuzla je nastavljen projekat „pametnih škola“ kojim će u novih 18 škola u Tuzlanskom kantonu biti provedene mjere energijske efikanosti i uloženo oko 1, 4 miliona KM na zamjenu stolarije, ugradnju termoizolacione fasade i zamjene kotlova na ugalj kotlovima na pelet. Ministarstvo je učestvovalo sa 280 hiljada KM u ovom projektu.\nZa sanaciju onečišćenog tla u industrijskoj zoni u Lukavcu Ministarstvo je osiguralo 480.000, 00 KM donatorskih sredstava. Ovim sredstvima sanirat će se tlo na mjestu pogona fenola unutar industrijske zone GIKIL-a.\nNa kraju, posebne aktivnosti u ministarstvu su vođene s ciljem označavanja ulica u našem kantonu. Pri kraju je postupak izrade adresnog registra za sve općine/gradove našeg kantona nakon kojega više neće biti ulica i trgova bez naziva kao i ulica sa oznakom „bb“ umjesto broja, a korist od ovoga će biti brojne, kako za hitne pomoći, brze pošte, inspekcije, policiju, tako i za javne komunalne usluge i servise.\nTakođer, Ministarstvo je podržavalo brojne projekte općina i gradova našeg kantona za projekte energijske efikasnosti, uređenja zelenih površina, čišćenje korita i rijeka, sanaciju divljih deponija, zatim javna komunalna preduzeća za nabavku kanti za smeće i vozila za prevoz otpada, privatna preduzeća za projekte iz oblasti zaštite okolice, nevladine organizacije za konkretne projekte i podizanje svijesti građana o potrebi očuvanja naše prirode, fizička lica i sve ostalo što je za cilj imalo zaštitu okolice i poboljšanje kvaliteta života naših građana. Za ove namjene plasirano je 560.000, 00 KM. Za realizaciju zaštite okolice u 20 privrednih društava u privatnom vlasništvu, ove godine su izdvojene 423 hiljade KM, a 280 hiljada je dato za 12 javnih preduzeća. 90 hiljada KM je plasirano za projekte nevladinih organizacija i udruženja, rečeno je na današnjoj konferenciji za medije.


PREDLOG IZMJENA ZAKONA O ELEKTRONSKIM MEDIJIMA: Emiteri moraju da imaju minimum 25 odsto svoje produkcije\nČlan radne grupe za izradu Predloga Zakona o izmjenama i dopunama zakona o elektronskim medijima, Goran Đurović, i predstavnici četiri nevladine organizacije dostavili su Ministarstvu kulture prijedloge amandmana na taj zakonski tekst, koji podrazumijevaju uvođenje reda na tržištu elektronskih medija.\nPredlažu propisivanje minimalnog procenta od 25 odsto sopstvene produkcije. Kako se navodi u saopštenju, Đurović i nevladine organizacije Centar za građansko obrazovanje (CGO), Centar za razvoj nevladinih organizacija (CRNVO), Centar za monitoring i istraživanja (CEMI), Institut Alternativa (IA) i Juventas, predlažu mjere kojima se uvodi red na tržištu elektronskih medija i ostvaruje interes javnosti da bude kvalitetnije informisana o pitanjima koja su značajna za život građana.\nNa taj način, pojašnjeno je, na tržištu bi funkcionisali održivi pružaoci audio-vizuelnih usluga koji će doprinijeti boljem informisanju građana i ostvarenju medijskog pluralizma.\nPredlaže se i da se obaveže direktor Agencije da oduzme odobrenje za emitovanje ukoliko se emiter ne pridržava odobrenja, odnosno ukoliko ne realizuje programske obaveze u skladu sa podnešenom prijavom na javni konkurs ili zahtjevom za izdavanje odobrenja.\nĐurović i predstavnici civilnog sektora predložili su i rješenja kojima se stvaraju uslovi za funkcionisanje Fonda za podsticanje medijskog pluralizma. U prijedlozima je detaljno razrađen postupak dodjele sredstava emiterima za proizvodnju sadržaja od javnog interesa.\n"Sredstva iz Fonda mogu koristiti elektronski mediji koji imaju odobrenje za rad Agencije, koji pokrivaju određenu lokalnu, regionalnu teritoriju ili djeluju na teritoriji države i koji imaju značajnu sopstvenu produkciju (iznad 25 odsto sopstvene u ukupnoj produkciji)", pojašnjeno je u saopštenju.\nU izmjenama se predlaže i uvođenje obavezne šestomjesečne analize o primjeni programskih standarda koja bi jasno pokazala koji mediji ispunjavaju zakonske obaveze i obaveze koje proističu iz odobrenja za rad elektronskih medija.\nPredlagači su ukazali da neispunjavanje zakonskih odredbi predstavlja uslov za oduzimanje odobrenja za rad emitera ili razrješenje direktora Agencije ukoliko ne poštuje zakonske norme.\n"Uvodi se i nova nadležnost i obaveza Agencije da najmanje jednom godišnje sprovede istraživanje javnog mnjenja koje se odnosi na povjerenje gledalaca i slušalaca, gledanost ili slušanost elektronskih medija", pojašnjeno je u saopštenju.\nĐurović i grupa NVO predložili su i niz mjera kojima se unapređuje regulisanje načina korišćenja sredstava iz budžeta odnosno zabrana korišćenja javnih sredstava za komercijalne sadržaje (unakrsno subvencioniranje), vođenje posebnog (odvojenog) računovodstva i povraćaj sredstava ukoliko ne budu utrošena za proizvodnju sadržaja od javnog interesa.\nIzvor: Vebsajt RTCG, 17.05.2015.


Ako imate korona virus nije potrebno samo da se izolujete od ljudi, već i od ljubimaca - Telegraf.rs\n31/03/20 | 17:18 ≫ 17:08\nAko imate korona virus nije potrebno samo da se izolujete od ljudi, već i od ljubimaca\nStručnjaci kažu da, ako niste zaraženi, izolacija od kućnih ljubimaca nije nužna\nOdavno je poznato da kućni ljubimci doprinose boljem zdravlju svojih vlasnika, potencijalno snižavajući njihov krvni pritisak i nivo holesterola i pomažući im da se izbore sa usamljenošću i depresijom.\nTokom pandemije COVID-19, blizina kućnih ljubimaca ljudima pruža utehu i čini ih zdravijim, navodi američki internet sajt UChealth, dodajući da su duge šetnje sa psom ili igranje sa mačkom preporučljivi.\nLjudi koji nisu zaraženi virusom COVID-19 ne moraju da se izoluju od svojih kućnih ljubimaca, ali treba da nastave sa održavanjem adekvatne higijene.\nRazumljivo je da su u sadašnjim okolnostima ljudi zabrinuti za svoje kućne ljubimce, ali, iako je moguće da korona virus potiče od nekog životinjskog izvora, nema dokaza da životinje pa tako ni kućni ljubimci predstavljaju izvor zaraze ili da su u stanju da je prenose, navodi sajt, pozivajući se na analize američkih centara za kontrolu i prevenciju bolesti.\nDo sada su zabeležena tek dva slučaja oboljevanja životinja od korona virusa, ali ljudima koji su zaraženi stručnjaci preporučuju izbegavanje kontakta sa kućnim ljubimcima.\nIako postoji mogućnost prenošenja korona virusa između ljudi preko površina kakve su, na primer, životinjsko krzno ili ogrlica kućnog ljubimca, ona ipak nije velika, kažu stručnjaci.\nVideo: Ovaj prizor vraća veru u lepše dane koji nas čekaju:Pijanistkinja sa psom u krilu svira Beograđanima\nDivlja mačka napala velikog leoparda: Velika je sreća što ne može da joj uzvrati\nOvo je pas koji je saznao šta je sreća par nedelja pred kraj svog života\nPas koji peva uz pesmu iz omiljene serije postao prava zvezda na društvenim mrežama


MOSKVA - Na predstojećem samitu predsjednika Ruske Federacije Vladimira Putina i SAD DŽozefa Bajdena, ruska strana će biti spremna na razgovore o svim pitanjima, uključujući i ljudska prava, rekao je danas ruski ministar spoljnih poslova Sergej Lavrov.\n"Spremni smo za razgovore i nemamo tabu tema. Razgovaraćemo o svemu što mislimo da je pogodno i odgovaraćemo na pitanja američke strane. To se odnosi i na ljudska prava do obima predviđenog jedinstvenim dokumentima u tom i drugim sektorima i to će biti isključivo prema međunarodnom pravu", izjavio je Lavrov, prenosi ruska novinska agencija TASS.\nŠef ruske diplomatije naglasio je da Rusija nije saglasna da je vodi koncept svjetskog poretka kojem teže SAD i zapadne države.\nPrema njegovim riječima, Moskva pažljivo prati šta se dešava sa američkim građanima uhapšenim i optuženim za učešće u nemirima 6. januara na Kapitol hilu u Vašingtonu, "jer se tamo dešava mnogo toga interesantnog, uključujući ljudska prava i prava na opoziciju, te zaštita interesa opozicije".\nPredviđeno je da se ruski i američki lider sastanu u Ženevi 16. juna.\nPutin pozvao Lukašenka da se okupa u Crnom moru, on uskočio na 16 stepeni


Radionica: postignuća tehničkog dijaloga između Kosova i Srbije - BFPE Srpski\nGrupa za zagovaranje javnih politika Kosovo – Srbija zajedno sa Institutom I4PA organizovala je radionicu “Postignuća tehničkog dijaloga između Beograda i Prištine”, uz učešće predstavnika civilnog društva i organizacija mladih iz opštine Lipljan, uz finansijsku podršku Evropske unije i ambasade Norveške u Priština. Predstavnici Skupštine mladih, Akcionog saveta za omladinu i mladi iz Lipljana razgovarali su o procesu dijaloga između Beograda i Prištine i prednostima postignutih sporazuma.\nDea Gecaj, izvršna direktorka Instituta I4PA je u uvodnom izlaganju napomenula da “verujemo da će današnja radionica biti dodatni podsticaj za ulogu civilnog društva u jednom od najvažnijih procesa izgradnje države. Zajedno ćemo razmenjivati mišljenja kako o temi diskusije tako i mogućnosti uključivanja civilnog društva u ceo proces dijaloga između Kosova i Srbije”.\nIstraživač u Kosovskom centru za bezbednosne studije Donika Emini predstavila je pregled tehničkog dijaloga između Beograda i Prištine i sporazume postignute tokom ovog procesa od 2011. godine. Emini je sa učesnicima razgovarala o glavnim izazovima u dijalogu i sprovođenja sporazuma. Ona je takođe istakla značaj uloge medija u informisanju javnosti. Emini je dodala da su “mladi izneli zanimljive informacije o njihovom razumevanju procesa dijaloga između Kosova i Srbije, o čemu su uglavnom informisani putem medija. Jasno je da mladi nisu dovoljno upoznati sa ovim procesom”.\nU međuvremenu, Mimoza Teljaku iz Balkanske grupe predstavila je benefite koje donosi tehnički dijalog između Beograda i Prištine na osnovu konkretnih sporazuma. Teljaku je istakla da je glavni cilj tehničkog dijaloga poboljšanje života građana, i u skladu s tim istakla sporazume o slobodi kretanja, pravosuđu, telekomunikacijama, energetici, diplomama, itd. Ona je dodala da su “tehnički sporazumi, u onoj meri koliko su sprovedeni, doneli direktne koristi građanima, a posebno u slobodnom kretanju ljudi”.\nPredstavnici civilnog društva i omladine na radionici u Lipljanu naveli su da sporazum o slobodi kretanja spada među one od kojih su građani imali najviše koristili. Ovaj sporazum je pružio mogućnost građanima Kosova da putuju u Evropu kroz Srbiju, a rezultat je da imaju bolji i brži pristup evropskim zemljama.\nSa druge strane, učesnici su istakli značaj sprovođenja sporazuma o priznavanju univerzitetskih diploma, koji direktno utiče na njihove živote. Mladi su takođe ocenili važnim da se obrazovanje svih etničkih grupa na Kosovu integriše u jedan obrazovni sistem.\nUčešće građana u procesu dijaloga je još jedna važna stvar koju su učesnici radionice istakli. Izražena je potreba za učešćem građana u tako važnom procesu, jer ističu da postignuti sporazumi imaju direktan uticaj na građane.\nRadionica je deo aktivnosti projekta “Promovisanje dijaloga između Beograda i Prištine, pod okriljem EU”. Projekat finansiraju Evropska unija i ministarstvo spoljnih poslova Norveške.\nGrupa za zagovaranje javnih politika Kosovo – Srbija je osnovana je 2018. godine kao instrument za izazivanje narativa na nivou društva i pomoć kreatorima politika da sporazume učine transparentnijim. Konzorcijum čini osam nevladinih organizacija: Grupa za istraživanje balkanske politike (BPRG), Razvojni institut za demokratiju (D4D), Kosovski centar za bezbednosne studije (KCSS) i NVO AKTIV sa Kosova, i Beogradski fond za političku izuzetnost (BFPE), Beogradski centar za bezbednosnu politiku (BCBP), Evropski pokret u Srbiji (EPuS) i Komitet pravnika za ljudska prava (YUCOM) iz Srbije.\nTekst i fotografije: Vullnet Gacaferri, KSPAG


Nova.rs: Dvoje naših novinara dobilo udarce pendrekom | Insajder\nNova.rs je prenela da je policija udarala dvoje njihovih novinara na dve odvojene lokacije, iako su jasno stavili do znanja da su na zadatku.\nNovinara portala Nova.rs Marko Radonjić, koji je večeras izveštavao sa protesta u Bulevaru Kralja Aleksandra kod Pravnog fakulteta, policijski službenik udario je pendrekom, iako se on prethodno legitimisao kao novinar, navodi taj portal.\n"Radonjić je upravo izveštavao o sukobu koji je eskalirao bacanjem veće količine suzavca, sa jedne i kamenica demonstranata sa druge strane, kada je pripadnik Žandarmerije počeo brutalno da ga udarao pendrekom. Iako je Radonjić policiji uporno govorio da je novinar i da je na zadatku, pripadnik Žandarmerije se nije obazirao nego ga je i dalje udarao", piše Nova.rs.\nNova.rs dodaje i da je i njihovu novinarku Milicu Božinović napala policija.\n"Ona je uredno pokazala legitimaciju, ali je policajac udario po ruci pendrekom i izbio telefon, jednom, pa drugi put. Sve je snimljeno u lajvu. Kako kaže Milica, policiju nije zanimalo šta im govori i da je novinarka. Sve se odigralo ispred Beograđanke", navodi Nova.rs.


Vantelesna o trošku države za 4.300 žena\nпонедељак, 30 новембра, 2020\nNaslovna Info Srbija Vantelesna o trošku države za 4.300 žena\nRTV (Kristijan Takač)\nO trošku države ove godine na veštačku oplodnju u privatnim klinikama moći će da računa 4.300 parova, saznaju Novosti, a uskoro o tome sledi i potpisivanje ugovora između RFZO i privatnih klinika.\nTakođe, kako prenose Novosti, u privatnim oftalmološkim klinikama operaciju katarakte moći će da obavi najmanje 6.000 pacijenata, takođe o trošku zdravstvenog osiguranja.\nJavni poziv za ugovaranje ovih usluga privatnim zdravstvenim ustanovama otvoren je još sutra, a ugovori će biti potpisani sa svim zainteresovanim ginekološkim i oftalmološkim klinikama koje ispunjavaju uslove u pogledu standarda kvaliteta rada, stručnog kadra i opreme.\nProšle godine je na postupak vantelesne oplodnje u privatne klinike o državnom trošku bilo upućeno oko 2.700 žena, a kataraktu je u privatnim klinikama operisalo oko 6.000 pacijenata.\nPrethodni tekstPolitika: Do kraja godine se ukida zabrana zapošljavanja\nSledeći tekstUskoro zabrana pušenja u svim zatvorenim prostorima?\nKon: U Beogradu usporavanje virusa, onlajn nastava na 7 dana\nZavršen mozaik u Hramu Svetog Save – jedinstven u svetu\nOpštinska uprava od sutra radi u dve smene 30/11/2020\nUskoro gradnja postrojenja za prečišćavanje otpadnih voda i u Bačkoj Palanci 30/11/2020\nPlavima bod u Novom Pazaru (VIDEO) 30/11/2020\nJod – u prvom redu protiv virusa 30/11/2020\nNove akcije AD Podunavlja od 30.11 do 12.12. 30/11/2020\nIsključenje vode u ponedeljak (30.11.) 30/11/2020\nGojković: Pik u nedelji pred nama, Vojvodina kompletno u vanrednoj situaciji 30/11/2020\nRaspored sahrana – ponedeljak (30.11.) 30/11/2020\nVlada Srbije predložila poskupljenje pretplate za RTS i RTV 30/11/2020\nBačka Palanka: Zapalio suprugin automobil 29/11/2020\nАрхиве Изабери месец новембар 2020 октобар 2020 септембар 2020 август 2020 јул 2020 јун 2020 мај 2020 април 2020 март 2020 фебруар 2020 јануар 2020 децембар 2019 новембар 2019 октобар 2019 септембар 2019 август 2019 јул 2019 јун 2019 мај 2019 април 2019 март 2019 фебруар 2019 јануар 2019 децембар 2018 новембар 2018 октобар 2018 септембар 2018 август 2018 јул 2018 јун 2018 мај 2018 април 2018 март 2018 фебруар 2018 јануар 2018 децембар 2017 новембар 2017 октобар 2017 септембар 2017 август 2017 јул 2017 јун 2017 мај 2017 април 2017 март 2017 фебруар 2017 јануар 2017 децембар 2016 новембар 2016 октобар 2016 септембар 2016 август 2016 јул 2016 јун 2016 мај 2016 април 2016 фебруар 2016 новембар 202\nOpštinska uprava od sutra radi u dve smene


Najviša isplaćena penzija u FBiH iznosi 2.800 KM – Haber.ba\nSlužbenim novinama Federacije BiH objavljena je Odluka o utvrđivanju najvišeg iznosa penzije u isplati u 2018. godini u skladu sa Zakonom o penzionom osiguranju u FBiH.\nOvu odluku, koja je objavljena u posljednjim Službenim novinama FBiH, donio je Upravni odbor Federalnog zavoda za penziono i invalidsko osiguranje, na 5. sjednici, održanoj 27. rujna 2018. godine u Neumu, piše Klix “U skladu sa članom 46. stav (5) i članom47. Zakona o PIO, utvrđuje se iznos najviše penzije u isplati za 2018. godinu u visini od 2.800,00 KM. Iznos penzije iz prethodnog stava primjenjuje se na korisnike prava koji su pravo na penziju ostvarili po Zakonu o PIO (Službene novine Federacije BiH, broj 13/2018)”, piše u odluci. Dalje se navodi da se iznos najviše penzije u isplati primjenjuje i na penzije ostvarene po posebnim propisima, za korisnike kojima pravo na penziju pripada najranije počevši od 01. marta 2018. godine. Inače, Federalni zavod za penziono invalidsko osiguranje u augustu je isplatio 412.815 penzija, od tog broja 347.429 korisnika živi u FBiH. Od ukupnog broja penzionera njih 166.561 prima minimalnu penziju od 348,06 KM dok 18.811 penzionera prima penzijuu višu od 800 KM. Statistički, 40 posto penzionera u FBiH prima minimalnu penziju asamo 4 posto penziju višu od 800 KM.\nTeme:FBiH, izdvojeno, najveća, penzije


U saopštenju Višeg suda se precizira da će u renoviranu Palatu pravde iz sudskih zgrada u Timočkoj ulici i Tošinog bunara biti preseljeni Prvostepeno i Drugostepeno građansko odeljenje, Odeljenje za postupanje po zahtevima za rehabilitaciju i Odeljenje sudske prakse.\nTakođe, iz sudske zgrade u Katanićevoj ulici u Palatu pravde vraćaju se Prvostepeno i Drugostepeno krivično odeljenje suda, Odeljenje za prethodni postupak, Odeljenje za maloletnike i Posebno odeljenje za suzbijanje korupcije.\nZbog predstojeće selidbe, pisarnica Višeg suda u Beogradu neće raditi sa strankama od sutra, 24. oktobra, i tokom cele sledeće sedmice, do 4. novembra, izuzev u hitnim predmetima po zakonu i Sudskom poslovniku.\nU istom periodu, iz tehničkih razloga, neće biti u funkciji ni elektronska pošta suda, navodi se u saopštenju.\nSpiskovi rasporeda kabineta i sudnica koje će koristiti sudije pomenutih odeljenja Višeg suda u Beogradu biće istaknuti na vidnim mestima, kao i na samom ulazu u zgradu suda.\nOčekuje se da još neka odeljenja osnovnih sudova u Beogradu od naredne sedmice dobiju svoje sedište u Palati pravde, ali to će biti poznato narednih dana.\nRekonstrukcija beogradske Palate pravde, najveće sudske zgrade u Srbiji, od 26.000 kvadratnih metara, počela je u martu 2017. godine a završena u septembru ove godine.\nPravosudna zgrada u Savskoj ulici spolja je zadržala prvobitni izgled, kao zaštićeno autorsko delo, a u njoj je izvršena kompletna rekonstrukcija sudnica i kabineta.\nUgrađena je aluminijumska stolarija, zamenjen je sistem grejanja i hlađenja, ventilacije, kao i strujnih instalacija.\nPošta je sada smeštena u centralni hol zgrade, a u šalter sali je povecan broj šalter mesta.\nUSKORO SUĐENJE ZORANU MARJANOVIĆU Potvrđena treća optužnica za ubistvo pevačice\nSuđenje Zoranu Marjanoviću počinje u utorak


ISTINA JE NAJBOLJI LEK PROTIV MANIPULACIJA: Zaključni izvještaj o stradanju svih naroda u srebreničkoj regiji od 1992. do 1995. | Novosti.rs\nKomisija je nezavisna s obzirom na to da ne odražava zajednički poduhvat bilo koje određene institucije, bilo vladine, akademske, pravne, niti bilo kojeg drugog oblika nevladine organizacije. Članovi su odabrani na osnovu njihovog posebnog stručnog znanja iz relevantnih disciplina, te su isključivo odgovorni za svoj doprinos cjelokupnom Izvještaju. U tom cilju, međunarodni članovi radili su nezavisno, individualno ili sa svojim timovima, kako bi ispitali dostupne činjenice u vezi sa događajima koji su se desili u srebreničkoj regiji za vrijeme ratnih godina. Tražili su se svi mogući načini da se dođe do podataka i informacija kako bi se sakupili relevantni materijali, uprkos činjenici da neki putevi istrage nisu bili otvoreni. Bez obzira na to, svaki od članova uložio je najveće napore u svom nastojanju da pripremi sveobuhvatnu analizu činjenica relevantnih za mandat Komisije.\nMULTIDISCIPLINARNI sastav Komisije, uslovio je različite pristupe i metodologije istraživanja. Pored objavljenih izvora i literature u velikom dijelu korišteni su dokumenti predstavljeni u MKSJ tokom različitih sudskih postupaka. Prilikom rekonstruisanja događaja vezanih za 11. juli 1995. godine, u najvećem obimu korišteni su primarni izvori, dok su sekundarni izvori korišteni samo u onim slučajevima kada su nedostajali primarni. Pod primarni izvorima smatraju se samo oni dokumenti koji su nastali tokom ili neposredno nakon događaja o kojima je pisano. U tom slučaju najrelevantniji su izvori koje su sačinile strane u sukobu, dokumenti organa vojne ili civilne bezbjednosti ili inostrane organizacije, poput UN-a i drugih, koje su posmatrale sukob i čiji su predstavnici raspolagali informacijama sa terena. Tokom pisanja Izvještaja korišteni su i drugi relevantni izvori, kao baze podataka i slično.\nAnaliza medijskih sadržaja Komisije izvršena je u skladu sa međunarodnim naučnim standardima i organizovana je kao kvantitativna analizu koja se bavila vremenskim okvirom od 1991. do 1995. godine, to jest periodom prije početka sukoba u Bosni i Hercegovini i periodom rata. Tim za analizu medijskih sadržaja analizirao je 10.000 stranica iz dvoje vodećih novina, "NJujork tajmsa" i "Gardijana". NJihov nalaz svedoči o manje-više jednostranom tumačenju ratnih događaja prikazanih u ovim uticajnim zapadnim medijima.\nPREDSJEDNIK KOMISIJE, u ime svih članova, u cilju što objektivnijeg istraživanja stradanja svih naroda u navedenom periodu izdao je upustvo da se određenim institucijama, na nivou BiH i entiteta, pošalju zvanični zahtjevi za pristup informacijama od značaja za istraživanje Komisije, a to su Ministarstvo unutrašnjih poslova Federacije Bosne i Hercegovine (MUP FBiH), Federalni zavod za penzijsko i invalidsko osiguranje, Institut za nestala lica Bosne i Hercegovine, Obavještajno bezbjednosna agencija Bosne i Hercegovine, Federalno ministarstvo za pitanje boraca i invalida Odbrambeno oslobodilačkog rata, Ministarstvo odbrane Bosne i Hercegovine, Memorijalni centar Potočari, Ministarstvo unutrašnjih poslova Tuzlanskog kantona (MUP Tuzlanskog kantona), Insitut za istraživanje zločina protiv čovječnosti i međunarodnog prava Univerziteta u Sarajevu. MUP FBiH u odgovoru je naveo da je postupajući po zahtjevu zatražio tražene informacije od nadležne organizacione jedinice Uprave, Centra za istraživanje ratnih zločina, koji su dostavili obavještenje da su kroz izvršene provjere utvrdili da ne raspolažu traženim podacima. MUP Tuzlanskog kantona u odgovoru nas je uputio na Istitut za nestala lica Bosne i Hercegovine, kojem je zvaničan zahtjev već bio poslat i na čiji odgovor se još čeka. Federalni zavod za penzijsko i invalidsko osiguranje, Ministarstvo odbrane Bosne i Hercegovine i Memorijalni centar Potočari odbili su da nam omoguće pristup, izjasnivši se da ne spada pod njihovu nadležnost da donesu odluku o pristupu traženim informacijama, odnosno da objave informacije po zahtjevu fizičkog i pravnog lica. I dalje se čeka na zvanične odgovore, kao što je već pomenuto, Instituta za nestala lica, zatim Obavještajno-bezbijednosne agencije i Federalnog ministarstva za pitanje boraca i invalida Odbrambeno-oslobodilačkog rata. Nažalost, ovo je uveliko otežalo rad Komisije, naročito kada je u pitanju istraživanje stradanja muslimanskog/bošnjačkog stanovništva.


Vesti online / Vesti / Svet / Trampova bivša savetnica naslednica Hejlijeve?\nTramp je novinarima takođe rekao da je čuo da se kao kandidat pominje i njegova ćerka Ivanka Tramp, prenosi AP.\nTramp smatra da bi ona bila "neverovatna" u toj ulozi, ali zna da bi, ukoliko bi je izabrao, bio optužen za nepotizam.\nPauelova je bila na položaju savetnika za nacionalnu bezbednost tokom većeg dela Trampove prve godine u Beloj kući.\nOna je ranije radila u firmi "Goldman Saks", a bila je i na funkciji u administraciji predsednika Džordža Buša Mlađeg.\nAmbasadorka SAD u UN Niki Hejli podnela je juče ostavku na tu funkciju, a američki predsednik Donald Tramp ju je prihvatio.


Propali pregovori o trgovinskom sporazumu između Kanade i EU - Sputnjik Srbija\nPropali pregovori o trgovinskom sporazumu između Kanade i EU\n17:44 21.10.2016 (osveženo 18:26 21.10.2016) Preuzmite kraći link\nKanadska ministarka trgovine Kristija Frilend saopštila je da su pregovori o trgovinskom sporazumu između Kanade i EU završeni neuspešno.\n„Iako smo radili veoma naporno, sada je jasno da Kanada i EU nisu u stanju da postignu sporazum“, rekla je kanadska ministarka trgovine Kristija Frilend.\nOna je istakla da je Kanada zemlja koja poštuje evropske vrednosti i pokazuje veliko strpljenje.\n„Ja sam se lično veoma trudila, ali sad mi je jasno — sada je Kanadi jasno — Evropska unija nije u stanju da postigne dogovor čak ni sa državom koja deli evropske vrednosti, kakva je Kanada, čak ni sa državom koja pokazuje toliko ljubaznosti i strpljenja, kakva je Kanada“, izjavila je Frilendova.\nOna je napustila pregovore u Briselu.\n"Čini mi se da EU nije spremna da potpiše međunarodni sporazum, čak ni sa državom koja deli evropske vrednosti kao što je to Kanada", rekla je Frilendova posle napuštanja pregovora s predstavnicima belgijskog regiona Valonija.\nOna je kazala da su u Kanadi "razočarani", ali da potpisivanje sporazuma trenutno nije moguće.\ntrgovinski sporazum, Eu, Kanada


Struja za oko 100.000 građana jeftinija 40 odsto u naredna tri mjeseca - MontenegroClick\n‘’Imajući u vidu javno dostupne podatke, mislim da se okvirno može govoriti o preko 100.000 građana koji će biti obuhvaćeni kada se uzmu u obzir i članovi domaćinstava. Naravno, uslov ostvarivanja subvencije je da su penzioneri koji imaju primanja ispod 222 eura i nezaposleni sa evidencije ZZZCG vlasnici brojila. Kada naše službe obrade dobijene podatke, imaćemo tačan broj domaćinstava koji će biti korisnici ovih prava u naredna tri mjeseca’’, istakao je izvršni direktor EPCG Nikola Rovčanin. ‘’Kao Izvršni direktor EPCG, postupajući po odluci Vlade Crne Gore, a nakon što se obrade dobijeni podaci, pripremiću predlog odluka za realizaciju u skladu sa Statutom kompanije,” dodao je.\nIz EPCG su poručili da ovim mjerama, koje realizuju u saradnji sa Ministarstvom finansija i socijalnog staranja pokazuju odgovornost i “pružaju ruku građanima da zajedno podijele teret krize”.


Banke uduplale profit - Glas Srpske\nMilijana Latinović 24.05.2022 06:02\nBANjALUKA - Bankarski sektor u Republici Srpskoj ostvario je lani neto dobit od 115,5 miliona maraka, što je za 62,7 miliona više u odnosu na godinu ranije, pokazuje najnoviji izvještaj Agencije za bankarstvo RS.\nDepoziti kao najznačajniji izvor finansiranja banaka sa učešćem od 77,8 procenata u ukupnoj pasivi iznosili su 7,5 milijardi KM i zabilježili su rast od 983,3 miliona KM ili za 15 odsto u odnosu na kraj 2020. godine. U Agenciji za bankarstvo navode da je na rast depozita najviše uticao rast depozita Vlade i vladinih institucija zbog priliva od emitovanih obveznica, kao i povučenih tranši od Međunarodnog monetarnog fonda (MMF). Osim depozita, porasla je i štednja, ali i zaduženost. Prema podacima navedenim u izvještaju, štednja stanovništva, uključujući i tekuće račune, iznosila je četiri milijarde KM i bila je veća za 11 odsto u odnosu na kraj 2020. godine.\n- Oročena štednja činila je 71,2 odsto ukupne štednje i zadržala je isti nivo, dok je štednja po viđenju bez tekućih računa građana činila 26,2 odsto ukupne štednje građana i bila je veća za 14 procenata u odnosu na kraj 2020. godine. Štednja građana po viđenju i sredstva na tekućim računima kontinuirano kroz više izvještajnih perioda imaju rast, dok učešće oročene štednje opada - stoji u izvještaju Agencije za bankarstvo.\n- Najveće učešće u ukupnim kreditima, 49 odsto, i dalje imaju krediti dati stanovništvu koji su iznosili 2,8 milijardi KM i bili su veći za devet procenata, dok su krediti dati privatnim preduzećima porasli za tri procenta - navedeno je u izvještaju.\nEkonomista Marko Đogo ističe za “Glas Srpske” da svi ovi podaci pokazuju da je bankarski sektor u Srpskoj zdrav.\n- Potrebno je imati u vidu da je na ove impresivne stope rasta uticao pad iz 2020. godine koju je obilježila pandemija virusa korona, tako da je ovo sada na neki način povratak na pretkrizni nivo - rekao je Đogo.\n- Uz sve to, u koroni nije ni došlo do pada kredita. Navedena stopa rasta zaduženja je na nivou one kakvu smo imali u godinama prije korone - kazao je Đogo.


Ništa od popisa poljoprivrede\nIzvor: Nezavisne Novine, 13.Avg.2019, 20:36 (ažurirano 02.Apr.2020.)\nBosna i Hercegovina je jedina zemlja u Evropi koja još nije popisala svoje kapacitete u poljoprivredi, a kako stvari sada stoje neće još dugo s obzirom na to da je prste umiješala politika i srušila sve ono što su prije nje dogovorili stručnjaci i statističari.\nA dogovorili su mnogo toga... Metodologiju, način na koji će popis biti sproveden, finansijski okvir i, ono najvažnije, a to je da se u popis poljoprivrede može ići bez posebnog zakona. Ostalo je bilo samo da Savjet >> Pročitaj celu vest na sajtu Nezavisne Novine << ministara BiH usvoji odluku kojom će precizirati datum održavanja popisa, kako će se finansirati i otprilike to bi bilo to, međutim neko je odlučio da to sve sruši i stvari vrati na početak.\nSvojim zaključkom sa posljednje sjednice Savjeta ministara BiH zakon o poljoprivrednom popisu ponovo je "vratio u život" i već sada je jasno da će proći godine dok se ne usvoji. O poništenju takvog zaključka ne treba ni razmišljati jer Bošnjaci na to nikada neće pristati i insistiraće na njegovom sprovođenju, dok s druge strane Republika Srpska, barem zasad, neće dozvoliti takav zakon i to će pravdati Ustavom i pričom da je poljoprivreda u nadležnosti entiteta. Kompromisno rješenje u ovom slučaju mogao bi biti zakon o poljoprivrednom popisu koji bi imao pet-šest članova i kojim bi se, u stvari, preciziralo ono što je trebalo odlukom Savjeta ministara, ali i to će vrlo vjerovatno biti problem, tako da popis poljoprivrede u BiH ne treba očekivati u skorije vrijeme.\nPosljednji put Bosna i Hercegovina je svoju poljoprivredu popisala još davne 1961. godine i ako uzmemo u obzir brigu države za poljoprivrednika, onog malog običnog seljaka, pravo je čudo da danas u BiH poljoprivreda uopšte i postoji.\n13.Avg.2019: Nezavisne Novine


Rok za EKO-TAKSU 31. jul – Evo koliko ona iznosi i kako se podnosi prijava! - Pluton Logistics\n– U pitanju je naknada za zaštitu i unapređenje životne sredine koju naplaćuju jedinice lokalne samouprave na čijoj teritoriji se nalazi obveznik. Regulisana je Zakonom o naknadama za korišćenje javnih dobara i nije u nadležnosti Ministarstva zaštite životne sredine – objašnjavaju iz ovog Ministarstva.\n– Ovakav način obračuna je u tom momentu bio samo prelazno rešenje zbog nemogućnosti primene prethodne uredbe. Kao takva nije održiva iz više razloga, a jedan od načina da se ova naknada plaća na realnim osnovama je integracija u naknadu koja se plaća za zagađenje. Ekološke takse i naknade trebalo bi da plaćaju svi oni koji svojim aktivnostima zagađuju životnu sredinu, tu spada privreda, ali i građani – objašnjava za Biznis.rs šef jedinice za životnu sredinu Nacionalne alijanse za lokalni ekonomski razvoj – NALED, Slobodan Krstović.\nIznos takse ne može da bude veći od 0,4% prihoda ostvarenih u prethodnoj godini, što znači da se za prvu godinu poslovanja ne plaća ništa, jer je prihod u prethodnoj godini nula, ali u lokalnoj samoupravi ipak treba proveriti da li je neophodno da se u prvoj godini poslovanja podnese prijava, iako se neće plaćati ništa.\nPotpisan i popunjen obrazac predaje se u jedinici lokalne samouprave koja donosi rešenje po kojem će se plaćati eko taksa.\nRešenje se dobija poštom, čak i kada se prijava podnosi online. Ukoliko dođe do promene poslovanja, odnosno do obustavljanja ili prekidanja obavljanja delatnosti, promene opštine i tome slično, potrebno je podneti prijavu sa izmenjenim podacima.\n← Kontejnerski promet na Novom putu svile nastavlja da raste\nU kombiju sakriveno 6 električnih bicikala →


Deklaracija da bude uvod u sistemska rešenja\nObjavljeno utorak, 23 april 2013 13:40\nAleksandar Marton, poslanik Lige socijaldemokrata Vojvodine u Skupštini AP Vojvodine, istakao je na današnjoj konferenciji za novinare, da su ligaši i ligašice oduvek govorili da je Vojvodina deo Srbije, te da će tako ostati i ubuduće. Ali, kako je istakao, neophodno je da se Vojvodina poštuje, kako bi se u njoj bolje živelo. Marton je upitao i ko sme da bude protiv boljeg života građana i građanki.\n- Smatram da je neopravdano govoriti o separatizmu u Vojvodini. Nije separatizam borba za bolji položaj pokrajine u kojoj se živi, za njeno finasiranje, za njenu imovinu, za njena bogatstva... Poslednja dešavanja u vezi sa Deklaracijom o pravima AP Vojvodine govore da mnogi još nisu raskrstili sa teškim vremenima devedesetih godina i da im je blizak takav politički okvir - ocenio je Marton i dodao da su teške reči, uvrede i pretnje smrću podsetile na 1991. godinu i tadašnju atmosferu mržnje i straha.\nOpširnije: Deklaracija da bude uvod u sistemska rešenja\nDemonstracije devedesetih loše prolaze u Vojvodini\nObjavljeno utorak, 16 april 2013 14:16\nAdam Paljov, potpredsednik Gradske organizacije Lige socijaldemokrata Vojvodine u Zrenjaninu, ocenio je na današnjoj konferenciji za novinare da je miting, koji je održan prošlog petka, nedvosmisleno potvrdio izbornu volju građanki i građana Vojvodine od 6.maja prošle godine, kao i poverenje koje imaju u institucije Vojvodine. Paljov je upozorio da su organizatori mitinga demonstrirali koliko su nisko spremni da padnu i koliko, kako je rekao, ne prezaju ni od čega, kako bi se dočepali vlasti u Vojvodini.\n- Ono na šta nisu računali, jeste da demonstracije devedesetih godina u Vojvodini nailaze samo na osudu i neuspeh. Pritom su grubo uvredili dostojanstvo svih Vojvođanki i Vojvođana time što su saopštili da imaju njihovu podršku, dok smo bili svedoci stotina autobusa iz svih delova Srbije, koji su dovozili stranačke poslušnike. I sve to kako se ne bi skupilo ni deset hiljada ljudi u centru Novog Sada- rekao je Paljov, upozorivši sve koji imaju nameru da, kako je rekao, nasilno, uz laži i manipulaciju, ruše autonomiju Vojvodine da će ovakve odluke proizvesti kontraefekte i zaoštravanje odnosa u Srbiji.\nOpširnije: Demonstracije devedesetih loše prolaze u Vojvodini\nStranke se međusobno kupuju foteljama, dok nezaposlenost raste\nObjavljeno utorak, 09 april 2013 21:28\nPredrag Perkić, odbornik Lige socijaldemokrata Vojvodine u Skupštini Zrenjanina, ocenio je danas da je jučerašnja sednica Skupštine pokazala da vladajuća koalicija još uvek ne počiva na principima međustranačkog poverenja, demokratije i želje za radom u interesu građana i građanki.\n- Umesto toga, stranke vladajućeg bloka nisu odmakle dalje od 6.jula, kada su lovile odbornike drugih stranaka, kada su divljački upali u Skupštinu sa privatnim obezbeđenjem, koje je legitimisalo sve one koji su pokušali da prisustvuju, inače zakonom propisano javnoj, sednici, pa čak i novinare; kada su odvrtali šrafove na vratima kabineta u Gradskoj kući. Od tada je prošlo nešto manje od godinu dana, a građani Zrenjanina su i dalje svedoci stranačkog potkusurivanja, kupovine, praznih obećanja i skandala - rekao je Perkić i podsetio da je juče, nakon više od devet meseci vladavine koalicije okupljene oko SNS i SPS, imenovan i nov zamenik sekretara Skupštine.\nOpširnije: Stranke se međusobno kupuju foteljama, dok nezaposlenost raste\nGradski čelnici da se suoče sa realnošću\nObjavljeno sreda, 03 april 2013 16:09\nGradska organizacija Lige socijaldemokrata Vojvodine Zrenjanin podržava protest koji su predstavnici sindikata i bivši radnici propalih preduzeća najavili za četvrtak. Smatramo da je poražavajuća informacija da se u Zrenjaninu trenutno vodi 77 stečajnih postupaka i da svakodnevno slušamo o najavama novih.\nIstovremeno, dok se gradski funkcioneri već skoro godinu dana hvale nepostojećim investitorima i obećavaju nova radna mesta, zvanična statistika pokazala je da je u odnosu na kraj prošle godine u Srednjebanatskom regionu u februaru ove godine nezaposlenost porasla za 5,8 odsto, a da je u gradu Zrenjaninu zabeleženo najveće povećanje nezaposlenosti i to za skandaloznih 8,1 odsto. Zabrinjava i činjenica da se na evidenciji zrenjaninske filijale Nacionalne službe za zapošljavanje nalazi preko hiljadu ljudi sa visokom stručnom spremom, što je, kako su stručnjaci ocenili, rezultat niskog nivoa tehničko tehnološkog razvoja privrede i nemogućnosti angažovanja visokoobrazovnog kadra. Ili se možda u Zrenjaninu stručnost više ne ceni, o čemu govori i činjenica da je na direktorsko mesto javnog preduzeća postavljen, u v.d. formi, stranački kadar sa srednjom stručnom spremom?\nOpširnije: Gradski čelnici da se suoče sa realnošću\nPorodiljama nisu potrebne prazne fraze\nObjavljeno utorak, 02 april 2013 14:55\nIldiko Bođo, odbornica LSV u Skupštini Zrenjanina, rekla je na današnjoj konferenciji za novinare da je odbornička grupa LSV ponovo pred Skupštinom Zrenjanina zahtevala da se zaposlenim porodiljama isplati 100 odsto ličnog dohotka dok su na održavanju trudnoće, kao i da se nezaposlenim porodiljama isplaćuje minimalna zarada dok dete ne napuni godinu dana. Bođo je podsetila da je ovo inicijativa koju Liga već petu godinu zaredom pokušava da sprovede u delo u svim vojvođanskim gradovima.\n- Nažalost, sadašnji režim koji vodi koalicija okupljena oko SNS i SPS, ovaj predlog nisu usvojili, što čudi jer su građanima Zrenjanina obećali da će budžet grada Zrenjanina biti i socijalni i razvojni. Pitam, gde je tu socijalna i razvojna politika kada čelnici grada nemaju sluha za našu budućnost i kada su odbili da ohrabre žene na materinstvo? - upitala je odbornica LSV, koja je naglasila da je ekonomska situacija u Zrenjaninu toliko loša da je o tome apsurdno i govoriti.\nOpširnije: Porodiljama nisu potrebne prazne fraze


Ugroženima do 5.000 KM za bolje uslove života\n18.08.2018 15:09 | Dejana Bratić\nBanjaluka - Gradska uprava Banjaluke uputila je poziv višečlanim porodicama da se prijave na javni poziv za dodjelu jednokratne novčane pomoći za poboljšanje uslova stanovanja porodica sa četvoro i više djece. Predviđeno je da maksimalan pojedinačni iznos bude 5.000 KM.\nPrvi put, jednokratna novčana pomoć biće dodijeljene na ovaj način, a sve u nastojanju gradskih vlasti da novac stigne do onih kojima je najpotrebniji.\n- Na inicijativu grada i obavljenih više razgovora sa predstavnicima udruženja ovih porodica, odlučeno je da korisnici novčane pomoći za sanaciju stambenih jedinica budu odabrani putem javnog poziva. Ovo je jedna od mjera socijalne politike koju provodi grad Banjaluka - naveli su iz Odjeljenja za kulturu, turizam i socijalnu politiku.\nPrema podacima nadležnog Odjeljenja, 74 učenika iz Udruženja porodica sa četvoro i više djece i ove godine dobiće besplatne udžbenike, dok grad plaća i boravak djece iz višečlanih porodica u vrtićima.\n- Njihovi članovi dobijaju i stipendiju tokom školovanja bez obzira na materijalni status porodice. Uz to, finansiramo i dio tekućih troškova i određenih programskih aktivnosti Udruženja “4+” - kazali su u ovom odjeljenju.\nDa bi porodica mogla da ostvari ovu jednokratnu novčanu pomoć, mora da ima prebivalište na teritoriji grada, stambenu jedinicu ili zemljište na kojem se nalazi stambena jedinica u vlasništvu porodice i da je korisnik prava kod Centra za socijalni rad.\nVisina i broj odobrene jednokratne novčane pomoći, zavisi od planiranih i raspoloživih sredstava u budžetu grada, za ovu namjenu.\nSve pristigle prijave razmatraće Komisija za dodjelu jednokratne novčane pomoći za poboljšanje uslova stanovanja porodica sa četvoro i više djece.\nPrijave na javni poziv potrebno je predati do 7. septembra Odjeljenju za kulturu, turizam i socijalnu politiku putem prijemne kancelarije Gradske uprave grada Banjaluka, broj 16 ili poštom.\nSve informacije u vezi sa javnim pozivom mogu se dobiti putem telefona broj 051/244-444 ili direktno u kancelariji broj 26.\nU višečlanim porodicama pohvalili su potez gradske uprave.\n- Svaka pomoć socijalno ugroženim kategorijama dobro je došla. Nisam znao da se dijeli jednokratna pomoć i moram vidjeti da li ispunjavam uslove, konkurisaću sigurno. Supruga i ja imamo petoro djece i živimo u skromnim uslovima. Pare bi nam dobrodošle da obezbijedimo djeci bolje uslove za život i školovanje - rekao je jedan stanovnik Kuljana koji nije želio da mu objavimo ime.\nNova ofanziva Oružanih snaga BiH od 21 milion KM\nDodik: Sačuvati mir, stabilnost i saradnju svih vjerskih zajednica\nCvijanović: Najbolji utisci sa sastanka sa Papom Franjom\n“Prestani da šalješ ubice na mene... Poslaću jednog u Moskvu na tebe, neće mi trebati drugi”


Niška televizija » Uhapšen vlasnik mesare „Matijević“\nObjavljeno 24.09.2013. 12:04\nTagovi: hapšenje, mesara Matijević, protivpravna korist, vlasnik\nPripadnici Uprave kriminalističke policije priveli su osam osoba zbog sumnje da su malverazacijama sa izdavanjem u zakup građevinskog zemljišta oštetili budžet grada Novog Sada i Republike Srbije u iznosu oko 1,3 miliona evra, saznaje RTS.\nMeđu osumnjičenima su i bivši direktor Zavoda za izgradnju Novog Sada, funkcioner Demokratske stranke Borislav Novaković i vlasnik Industrije mesa „Matijević“ Petar Matijević.\nOsumnjičeni su i nekadašnji Novakovićevi saradnici iz Zavoda za izgradnju Tatjana Gašović, Milana Sučević i Svetlana Bajić, kao i generalni direktor Industrije mesa „Matijević“ Milan Jozanov i bivši direktor firme „Aleksandar gradnja“ Zoran Ćulum.\nRTS saznaje da je uhapšen i vlasnik „Aleksandar gradnje“ Vojislav Gajić, koji je bio u bekstvu.\nOni su osumnjičeni da su od 2007. do 2010. godine Industriji mesa „Matijević“ pribavili protivpravnu imovinsku korist od oko 1,8 miliona evra i „Aleksandar gradnji“ korist od oko 500.000 evra.


RTCG - Radio Televizija Crne Gore - Nacionalni javni servis :: Društvo :: Konkursi za istraživačke radove na festivalu "NAUKA O+"\nPOZIV ZA NAUČNIKE 13. 08. 2019. 09:33 >> 09:30 0\nU okviru popularnog naučnog projekta u oblasti nauke i tehnologije, sveruskog naučnog festivala "NAUKA 0+", raspisan je novi besplatni međunarodni konkurs usmjeren na razvoj nezavisnih kreativnih i istraživačkih aktivnosti mladih (učenicima, studentima, predavačima i naučnicima).\nFestival nauke organizuju Ministarstvo nauke i visokog obrazovanja Ruske federacije uz podršku Ministarstva obrazovanja, Moskovskog državnog univerziteta "Lomonosov", Uprave grada Moskve i Ruske akademije nauka.\n"Naučni festival "NAUKA 0+" je namijenjem najširoj publici. Glavna ideja je popularizovanje nauke u društvu - privlačenje pažnje na aktivnosti naučnika i nastavnika, povećanje zainteresovanosti za naučna istraživanja i dostignuća, uključivanje mladih u naučne tokove, kao i razvijanje naučne kreativnosti među đacima i studentima. Ovim putem se pozivaju svi zainteresovani da uzmu učešća u konkursima ovog naučnog festivala", navodi se u saopštenju organizatora.\nPrvi konkurs je Međunarodni konkurs naučnih i tehničkih radova srednjoškolaca "Science of the Future" za koji je rok za prijavu 13.09, a više informacija o ovom konkursu se mogu naći na http://ub.festivalnauki.ru.\nDrugi poziv se odnosi na Međunarodni konkurs za naučne emisije "Science is magic", a rok za prijavu je 2.septembar. Više informacija o ovom konkursu zainteresovani mogu naći na http://science-is-magic.festivanauki.ru.


Kako je saopšteno na suđenju, Ministarstvo pravde Srbije mora tri meseca ranije da pošalje Švajcarskoj pitanja koja srpski sud i tužilaštvo žele da postave Adrovcu.\nDanašnje suđenje je odloženo za 21. mart kada će se održati ponovna uvodna izlaganja zbog promene člana sudskog veća, jer jedan član ide u penziju.\nAko sud saslušanje Adrovca održi u maju, sud za jun planira završne reči tužilastva i odbrane, a potom i izricanje prvostepene presude.\nAdrovac je trebalo da bude ispitan kao svedok putem video linka između Višeg suda u Beogradu i zatvora u Švajcarskoj gde se nalazi zbog krivičnih dela počinjenih u toj zemlji.\nAdrovac je u zatvoru u Cirihu gde, prema pisanju medija, služi kaznu od 14 godina zatvora jer je od 2008. do 2016. godine učestvovao u više pljački zlatara u dravama Zapadne Evrope.\nAleksandar Zdravković je optužen kao neposredni izvršilac pokušaja ubistva Beka, a Maja Adrovac se tereti za pomaganje izvršiocima tog krivičnog dela.\nPostupak protiv Zdravkovića i Adrovac ranije spojen u jedinstveni postupak po nalogu Apelacionog suda u Beogradu koji je prethodno ukinuo oslobađajuću presudu Maji Adrovac.\nUskoro nastavak suđenja za pokušaj ubistva Beka\nTu odluku je, međutim, Apelacioni sud ukinuo po žalbi tužioca i naložio da joj se ponovo sudi u istom postupku sa Zdravkovićem.\nDve žene nastradale su danas u saobraćajnim nesrećama koje su se dogodile u Paraćinu i u ataru sela Donji Adrovac kod Aleksinca. Jedna je preminula nakon što je na nju naleteo automobil, a druga kao putnica kombija koji je učestvovao u nesreći.


Venera ulazi u znak Bika i donosi nam neočekivane promene – Zenski Magazin\nby admin April 13, 2021, 5:42 am 1.9k Views\nVenera je u znaku Bika sve do 8. maja\nNikome neće lako pasti ali jedna grupa ljudi je posebno na udaru ovog kosmičkog fenomena. Venera konačno izlazi iz Ovna i ulazi u Bika, što će doneti velike promene u ljubavi.\nOd 21. marta, Venera je bila u Ovnu, što nas je ispunjavalo nemirnom energijom i nije nam dozvoljavalo da se smirimo u bilo kojoj sferi života! Sve se to menja u sredu, 14. aprila kada će ući u Bika i ostati tamo do 8. maja. Venera nam „naređuje“ da usporimo, da zastanemo i da uživamo.\nAko često „bacate“ pare, znajte da sve do 8. maja nije dobar period za velike troškove! Samokontrola vam neće biti najjača strana, a ukoliko baš ne možete da se uzdržite, stisnite zube i dajte veću svotu na nešto kvalitetno, umesto na više sitnih, a jeftinih stvari.\nVenera u Biku tera nas i da progovorimo pre nego što razmislimo, a to nikako nije dobra ideja u ovom periodu. Možda ćete nekoga uvrediti, i uprkos činjenici da niste imali loše namere, biće vam potrebno baš mnogo vremena da biste se „oprali“ u njihovim očima.


Ko je želi status kvo, a ko vuče konce u Evropi? - BIGportal.ba\nKo je želi status kvo, a ko vuče konce u Evropi?\n24 Novembra, 2019 24 Novembra, 2019 045\nNemci su zaljubljeni u status kvo, ali se on ne može spasiti. Makron i Orban su ti koji diktiraju promene, a često vuku na istu stranu i uvažavaju jedan drugog.\nPočasni predsednik bavarske Hrišćansko-socijalne unije (CSU) Edmund Štojber u Budimpešti je 8. novembra ove godine dobio visoko mađarsko odlikovanje. Uručio mu ga je mađarski predsednik Janoš Ader, piše Dojče vele.


Optuženi negirali da su napali Borka Stefanovića - KRIK\nNa suđenju za napad na opozicionog političara Borka Stefanovića trojica optuženih – Danijel Gmijović Cafta, Marko Živković Buvac i Miloš Šaponjić Šapa danas su negirali krivicu. O događaju iz novembra prošle godine danas su pred Višim sudom u Kruševcu pričali i Stefanović, kao i aktivista njegove tadašnje stranke Levice Srbije Boban Jovanović koji je takođe povređen te večeri.\nPiše: Milica Vojinović, Beta\nDanašnje suđenje trajalo je gotovo pet sati i proteklo je u ispitivanju optuženih i oštećenih. Kako za KRIK navodi Stefanovićev zastupnik, advokat Vladimir Todorić, optuženi su se držali svoje ranije priče – da nisu napali Stefanovića, već da su se ispred Mesne zajednice u Kruševcu našli slučajno.\nOptuženi Miloš Šaponjić rekao je danas da je te večeri 23. novembra prošle godine iz kola video da je njegov prijatelj Danijel Gmijović „u nekoj gužvi“, odnosno tuči, da nije znao o čemu se radi, te da mu je pomogao da se izvuče iz te situacije. Kazao je i da nije znao da je prisutan policajac i da nikoga nije udario, ali da je možda u toj gužvi nekoga gurnuo ili „cimnuo“.\nDa je pomagao Gmijoviću danas je pred sudom kazao i optuženi Marko Živković. Ispričao je da su njih dvojica šetali, te da je Gmijovića neko udario dok je ispred Mesne zajednice razgovarao sa poznanikom sa kojim ima nerasčišćene račune, nakon čega se obreo u tuči.\nOptuženi Gmijović ispričao je da je te večeri dobio udarac u vrat, posle koga je pao na obližnji stepenik, te da su mu Živković i Šaponjić pomogli da se izvuče iz gužve.\nBorko Stefanović je danas na sudu kazao da je da je napadnut s namerom, kao i da smatra je motiv za napad bio njegov politički rad.\nBoban Jovanović, koji je u vreme napada bio aktivista Levice Srbije, ponovio je ono što je rekao u tužilaštvu – da su sva trojica optuženih bila prisutna ispred Mesne zajednice i precizirao da je Stefanovića udario Šaponjić, a njega Gmijović.\nNakon što su se oni izjasnili o događaju, suđenje je okončano, a naredno je zakazano za početak decembra.\nStefanović: Organizovan napad\nBorko Stefanović je nakon suđenja kazao da smatra da je napad bio organizovan, a da tužilaštvo nije dovoljno detaljno istražilo tu mogućnost.\n„Pošto ne poznajem optužene i nikad nisam imao nikakav kontakt sa njima u životu, smatram da su oni bili organizovani od trećih lica i da, pošto nema nikakvog motiva da me napadnu sa namerom da me ubiju, da je jedini motiv moj politički rad i prisustvo u javnosti“, kazao je Stefanović za KRIK nakon suđenja.\nOn je dodao i da je sramota da su optuženi na slobodi, kao i to da je suđenje počelo gotovo godinu dana nakon incidenta.\nPodsetimo, Borko Stefanović napadnut je krajem novembra prošle godine u naselju Rasadnik u Kruševcu gde je te večeri trebalo da se održi tribina opozicionog „Saveza za Srbiju“, a tom prilikom povređeni su i aktivista Levice Srbije Boban Jovanović i policajac Dejan Palibrk.\nVrlo brzo nakon napada uhapšeni su Gmijović, Živković i Šaponjić, a optuženi su nakon četiri meseca za nasilničko ponašanje na sportskoj priredbi ili javnom skupu.\nU istrazi su sva trojica negirali da su pretukli Stefanovića.\nIspričali su da su šetali po gradu, a da nisu ni znali da je u toku politički skup i da su primetili da se grupa ljudi raspravlja.\nSva trojica ranije su osuđivani, a kako je KRIK otkrio, optuženi Gmijović bio je saradnik kruševačkog kriminalca Gorana Obradovića Suše.\nU toku istrage Stefanović je u javnost izneo i ime kontroverznog kruševačkog biznismena Gorana Makragića za koga je naveo da je u poslovnim vezama sa optuženima.\nOni su se sa, na osnovu iskaza nekih svedoka, videli sa Makragićem na dan kada se dogodio napad, kazao je tada Stefanović.\nI Makragić je bio saslušan u istrazi. Tužilaštvu je rekao da Gmijovića, Živkovića i Šaponjića poznaje samo „iz viđenja“ negirajući Stefanovićeve tvrdnje.


Crippled Corner: RACE\nPogledao sam RACE Stephena Hopkinsa, film koji možemo smatrati jasno profilisanim produktom napravljenim za potrebe povezivanja sa ovogodišnjom Olimpijadom, ali i sa namerom da se obeleži osamdeseta godišnjica rekorda koji je postigao Jesse Owens. Hopkins je pre jedno četvrt veka bio među najperspektivnijim žanrovskim rediteljima, kada je posrnuo na bioskopskoj sceni, prešao je na televiziju i nametnuo se kao jedan od najrespektabilnijih reditelja koji je umnogome definisao izgled savremene televizije.\nPosle toga se praktično nije vraćao na veliki ekran, a RACE je nažalost, uprkos tehničkoj virtuoznosti pojedinih Hopkinsovih scena, film koji je se pre može smatrati robom nego nekakvim ostvarenjem koje iskazuje bilo šta. Uprkos tome što je uspeo da u ulozi Larry Snydera ima Jasona Sudeikisa, da se u filmu pojavi Jeremy Irons ili Carice Van Houten kao Leni Riefenstahl i da Owensa ubedljivo odigra Stephan James, Hopkins i scenaristi celu stvar drže u krajnje konvencionalnim okvirima, i RACE je u tom smislu sterilniji i televizičniji čak i od nekih sličnih eskapističkih filmova o sportskim trijumfima kao što je MONTEVIDEO.\nOno što se međutim ne može osporiti filmu RACE je da u svom sterilnom maniru didaktički otvara niz kontradikcija koje su činile ovaj nastup američkog olmpijskog tima, i same Owensove medalje, i u tom pogledu RACE zaista može poslužiti kao solidna istorijska lekcija, film koji se može prikazivati u školama širom sveta.\nMeđutim, ako želimo pravi punokrvni film o problemima afroameričkih sportista, onda to i dalje ostaje ALI Michaela Manna. Prava je šteta što autori nisu stremili da snime takav film, polemičan, političan, ubedljiviji u realističkom smislu. Međutim, imajući u vidu činjenicu da je ALI na raznim nivoima bio izazovan publici, RACE je verovatno jednostavniji proizvod za plasman.\nŠteta je što Hopkins ne radi nešto zanimljivije, ali uteha je da to što radi u principu radi dobro.


YourJob savetnica učestvovala na Dijalogu mladih sa premijerkom - Caritas Srbije\nYourJob savetnica učestvovala na Dijalogu mladih sa premijerkom\nDrugi po redu Dijalog mladih sa predsednicom Vlade Republike Srbije, gospođom Anom Brnabić, održan je 19. februara u zgradi Vlade Republike Srbije. Na dnevnom redu našli su se obrazovanje, zapošljavanje i socijalna prava mladih. Dijalog je održan u organizaciji Krovne organizacije mladih Srbije (KOMS), a jedna od predstavnica mladih bila je i savetnica YourJob Inkubatora za mlade Caritasa Aleksinac, gospođa Jovana Stojanović, koja je premijerki predstavila ključne probleme u oblasti samozapošljavanja mladih i postavila pitanja od važnosti za pronalaženje rešenja.\nCaritas nastavlja sa zalaganjem za unapređenje položaja mladih, a pre svega sa zalaganjem za povećanje njihove zapošljivosti. U okviru regionalnog projekta YourJob, mladima iz Rume, Aleksinca i Zrenjanina pruža se prilika da kroz profesionalne kurseve, treninge mekih veština (soft skills) i stručne prakse osnaže svoje kompetencije i uvećaju svoje šanse za zaposlenje. Poseban akcenat stavljen je na samozapošljavanje, te se mladima nude obuke o (socijalnom) preduzetništvu, mentorstvo, kao i grantovi u vidu bespovratnih novčanih sredstava za pokretanje sopstvenog biznisa. Podsećamo da je u toku treći krug dodele grantova za pokretanje sopstvenog biznisa u okviru programa samozapošljavanja. O uslovima za učešće na konkursu pročitajte OVDE


Philips HR2052/00 blender cena, cene Srbija, prodaja Beograd Novi Sad Niš\nPhilips HR2052/00 blender cene\nBlender PHILIPS HR2052/00... specifikacija\ncena od 3.915,00 do 4.372,00 din | prodavnica (7)\nEPonuda nije internet prodavnica već Vam omogućava da brzo i lako nađete Philips HR2052/00 blender po najjeftinijoj ceni. Naš cilj je da kupci budu što bolje informisani o ponudi Philips blender HR2052/00 na tržištu Srbije. Vrlo lako nalazite željeni proizvod za kategoriju Blenderi cene, ne morate da lutate od sajta do sajta za Philips Blenderi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Philips HR2052/00 blender sa PRODAVCEM. EPonuda ne može da garantuje potpunu tačnost specifikacije i slika za Philips HR2052/00 blender. Pre kupovine, podatke za Philips blender HR2052/00 proverite na sajtu PROIZVOĐAČA.


Narodna skupština RS o odnosima u BiH\nNarodna skupština Republike Srpske izražava punu spremnost da se iskoriste sva pravna i politička sredstva, uključujući pravo na referendum građana Republike Srpske, da bi odbranili njene legitimne interese i sačuvali identitet potvrđen Dejtonskim mirovnim sporazumom. Ovo je navedeno, između ostalog, u informaciji koju će Narodna skupština RS razmatrati u ponedjeljak.\nInformaciju pod nazivom „Ukupni odnosi u Bosni i Hercegovini povodom novonastale političke situacije nakon neovlašćenih govora predsjedavajućeg Predsjedništva BiH Harisa Silajdžića pred Generalnom skupštinom Ujedinjenih nacija i Parlamentarnom skupštinom Vijeća Evrope“ Narodna skupština RS-a razmatraće na prijedlog predsjednika RS-a Rajka Kuzmanovića.\nU informaciji se traži i da Skupština RS-a izrazi svoju najozbiljniju zabrinutost "zbog radikalizacije" političkih i međunacionalnih odnosa u BiH; da RS odlučno odbaci zahtjeve političkih predstavnika bošnjačkog naroda „kao zlonamjerne i štetne, da se na iskrivljenoj slici događaja u tragičnom sukobu izazove nasilna i radikalna promjena" ustavnog uređenja BiH na štetu RS-a i njenih građana, da se "osudi korišćenje zapaljive i ratne retorike, uz ponavljanje ratnih ciljeva, čime se iskazuje namjera potpune unitarizacije zemlje i majorizacije, što je u suštini negiranje Dejtonskog mirovnog sporazuma, kojim je RS priznata od međunarodne zajednice kao državotvorni dio BiH“.\nTakođer se traži da se potvrdi da je BiH zajednička država i srpskog naroda i „niko nema pravo ni oduzimati, niti nametati rješenja nijednom konstitutivnom narodu, da se potvrdi da BiH ne može biti ni opstati na konceptu kolektivne krivice ili trijumfa jednog kolektiviteta, nametnutih rješenja i političkih formula na kojima je građena ratna strategija; da se potvrdi da BiH ne može opstati bez ravnopravnosti njenih naroda i bez dogovora izabranih političkih predstavnika; da se potvrdi da je RS prihvatila kao svoj izbor i opredjeljenje demokratski, konstitutivni entitet u demokratskoj, funkcionalnoj i održivoj BiH sa svojim punim ustavnim kapacitetom“.\nStoga, Narodna skupština „apeluje na sve organe i institucije BiH da to odgovorno shvate i prihvate; te da ponovo naglasi da RS prihvata evropski put BiH, ukazujući da on ne smije da ugrožava postojanje i funkcionisanje organa i institucija RS-a; kao i da će Narodna skupština svako zahtijevanje vlasti BiH ili međunarodne zajednice, da se drastično umanjuje nadležnost RS-a, da se devalvira i omalovažava RS, smatrati aktom ugrožavanja suvereniteta i ustavne pozicije RS“, kaže se u ovoj informaciji.\nDalje se navodi da je RS opredijeljena za očuvanje ustavnopravnog uređenja BiH, a njegove promjene moguće su samo u skladu sa Ustavom utvrđenim postupkom i saglašnošću obaju entiteta i triju konstitutivnih naroda; da Narodna skupština Republike Srpske poziva međunarodnu zajednicu da u BiH „osudi i zaustavi neprihvatljivu radikalizaciju međunacionalnih odnosa kroz inicijative koje objektivno mogu zaustaviti opšti napredak i urušiti uspostavljene odnose i postignuti stepen povjerenja unutar BiH“.\nTraži se i da Narodna skupština pozove građane RS-a na mir i strpljenje u interesu političke stabilnosti i neupitnosti postojanja RS-a, da Skupština „podržava dosadašnje napore člana predsjedništva BiH iz RS u sprečavanju protivustavnog i antidejtonskog djelovanja i istupanja članova Predsjedništva BiH, što se negativno odražava na rad Predsjedništva BiH kao kolektivnog šefa države; te da Narodna skupština poziva člana Predsjedništva BiH iz RS-a da koristeći ustavne mehanizme iz Dejtonskog mirovnog sporazuma, ustava BiH i RS-a i drugih akata, radi na očuvanju ustavnog uređenja BiH i zaštite legitminih interesa RS-a kao državotvornog elementa BiH“.\nInače, ova informacija, koja će biti predmet rasprave na posebnom skupštinskom zasjedanju, ima više od desetak strana, a počinje uvodom naslovljenim „Stvaranje RS“, slijedi dio „Konstituisanje RS-a kao državotvorne jedinice u okviru BiH“, zatim „Antidejtonsko djelovanje protiv BiH i RS“, pa „Osvrti na govore predsjedavajućeg Predsjedništva BiH Harisa Silajdžića na zasjedanju Generalne skupštine Organizacije Ujedinjenih nacija i Parlamentrane skupštine Vijeća Evrope“ i „Mogući pravci djelovanja na prevazilaženju novonastale političke situacije u BiH“.\nRanije je saopćeno da su na sjednicu Parlamenta pozvani i članovi Predsjedništva BiH Haris Silajdžić, Željko Komšić i Nebojša Radmanović, te predstavnici vodećih stranaka u BiH.


Dragan Lukač izdao naredbu, pa poslao poziv građanima manjeg bh. entiteta: Dođite u Banju Luku, da Dan Republike Srpske proslavite u miru i dostojanstveno\n“Savjet građanima je da zbog lakšeg kretanja i izbjegavanja stvaranja gužvi, sa sobom ne nose ruksake i torbe, te da svakako uz sebe imaju neki identifikacioni dokument”, navodi se u saopćenju.\nMinistarstvo unutrašnjih poslova Republike Srpske povodom proslave 9. januara, neustavnog Dana Republike Srpske, preduzima pojačane mjere sigurnosti u cilju održavanja povoljnog stanja sigurnosti u predstojećem periodu.\nIz Ministarstva unutrašnjih poslova pozivaju sve građane Republike Srpske da dođu u Banju Luku, kako navode, “da Dan Republike Srpske proslave u miru i dostojanstveno”.\n“Građani koji budu željeli da prate svečani defile koji će biti održan u nedjelju, 9. januara 2022. godine u 12 sati u Banjoj Luci savjetujemo da poštuju naredbe policijskih službenika na terenu, te da sa sobom ne nose pirotehnička sredstva i druge opasne predmete. Savjet građanima je da zbog lakšeg kretanja i izbjegavanja stvaranja gužvi, sa sobom ne nose ruksake i torbe, te da svakako uz sebe imaju neki identifikacioni dokument”, navodi se u saopćenju.\nU cilju preduzimanja sigurnosnih mjera i radnji povodom nastupajućih praznika, ministar unutrašnjih poslova Republike Srpske Dragan Lukač izdao je naredbu o zabrani prijevoza eksplozivnih materija u drumskom saobraćaju na području Republike Srpske, osim za prevoz pirotehničkih sredstava za izvođenje najavljenih vatrometa 8. i 9. januara 2022. godine od ponoći do 24 sata idućeg dana..\nMinistarstvo u sjedištu policijske uprave i policijske stanice za navedene dane neće izdavati odobrenja za prevoz eksplozivnih materija.\nIz ministarstva navode da u cilju sigurnosti učesnika povodom proslave “9. januara”, zabranjuje se saobraćaj za teretna vozila preko 3,5 tona ukupne mase, osim teretnih vozila javnih i komunalnih službi i vozila koja će biti angažovana na aktivnostima povodom obilježavanja svečanosti i to 08.01.2022. godine u periodu od 16 do 21 sats i 09.01.2022. godine u periodu od 7 do 15 sati na svim ulicama na teritoriji grada Banja Luka, izuzev ulica na magistralnom putu M-I 108 Bulevar vojvode Stepe Stepanovića, Bulevar vojvode Petra Bojovića, Bulevar srpske vojske, Knjaza Miloša, Branka Popovića (istočni tranzit) i magistralnom putu M-I 101 Manjačkih ustanika, Omladinska, Krajiških brigada (zapadni tranzit).


Počela dezinfekcija ulica i javnih površina u Medveđi – Radio Medvedja\nPočela dezinfekcija ulica i javnih površina u Medveđi\nPosted on 21 марта, 2020 by Vesti\nJKP Obnova u saradnji sa JKP Vodovod iz Lebana započeli su danas dezinfekciju ulica i javnih površna u Medveđi.\nU dezinfekciji se koristi sredstvo na bazi natrijum hipohlorita, kažu iz ovog preduzeća. Kako saznajemo od nadležnih, dezinfekcija ulica izvršiće se i u Sijarinskoj Banji. Zamenik komandanta Štaba za vanredne situacije u Medveđi i zamenik predsednika opštine Goran Ivanović, zahvalio se kolegama iz Lebana i gradonačelniku Leskovca Goranu Cvetanoviću, jer Jablanički okrug u svim situacijama pokazuje solidarnost i saradnju koja može da posluži za primer ostalim opštinama u Srbiji.\nLokalna samouprava je u konstantnoj koordinaciji sa svim relevantnim Ustanovama obezbedila pomoć za najstarije i najugroženije građane naše opštine. Volonteri koji su se prijavili za pomoć i odnošenje namirnica i lekova, aktivni su svakoga dana, a svi sugrađani kojima je pomoć potrebna mogu se javiti na sledeće brojeve telefona :\nLokalna samouprava – 016-891-138\nDom zdravlja – 016-891-237, 016-891-236, 016 – 891-722\nCrveni krst – 016-891-206\nCentar za socijalni rad 016 -891-340\nPosted in Vesti Tagged dezinfekcija ulica, stab za vanredne situacije\n← Apel građanima opštine Medveđa: Poštujte mere i odluke Vlade RS, kao i naredbe opštinskog Štaba za vanredne situacije\nStariji od 65 godina mogu da pozovu 192, dok se ne uspostavi kol centar →


Umesto za penzije, 171 milion za subvencije reciklerima | Nova Ekonomija\nVlada Srbije donela je rešenje po kom će 171,6 miliona dinara (skoro 1,5 miliona evra) preusmeriti sa podrške za isplatu penzija na finansiranje subvencija za reciklažnu industriju.\n"Sredstva u ukupnom iznosu od 171.615.000 dinara prenose se u tekuću budžetsku rezervu … i raspoređuju se Ministarstvu zaštite životne sredine, radi obezbeđivanja nedostajućih sredstava potrebnih za finansiranje reciklažne industrije”, navodi se u rešenju.\nU rešenju stoji da je ovaj novac bio opredeljen za "podršku za isplatu nedostajućih sredstava za penzije”, ali se sada prebacuje u Zeleni fond Srbije za subvencije privatnim preduzećima.\nRešenje je doneto 24. decembra, a potpisala ga je predsednica Vlade Srbije Ana Brnabić.\nRanije u decembru, vlada je preusmerila ukupno 950 miliona dinara sa Republičkog fonda zdravstvenog osiguranja i Uprave za javni dug na subvencije privatnim preduzećima koja se bave reciklažom.\nDržava Srbija ima dugovanja prema reciklažnoj industriji koja su iznosila 2,8 milijardi dinara za 2016, 2017. i 2018. godinu, prema navodima Udruženja reciklera Srbije.\nUdruženje je reklo u aprilu 2019. godine da je u republički budžet od ekoloških taksi u 2018. godini prikupljeno 11,5 milijardi dinara, dok je za tretman opasnog otpada izdvojeno samo 2,19 milijardi dinara.\nTog aprila, Ministarstvo zaštite životne sredine i predstavnici reciklažne industrije potpisali su ugovore o isplati podsticaja za prerađeni otpad u 2018. godini, a reciklerima opasnog otpada isplaćeno je 65 odsto od ukupno ostvarenih podsticajnih sredstava za 2018. godinu, saopštilo je tada udruženje.\nViše od milijarde sa zdravstva preusmereno Putevima Srbije\nVlada opredelila 10 miliona za Ski centar Brezovica\nNe idu iz Srbije samo visokoobrazovani, već i zanatlije\nHrvatska sa rafova povlači Molenaartje keksove\nNovogodišnji poklon: Finskom PKC pokrivamo trećinu investicije\nDržava dala 2,6 miliona evra za hotelski kompleks na Fruškoj gori


srbijasport.net - Vesti - Rukomet - Radnički započeo pripreme za narednu sezonu\nPonedeljak, 19.10.2020 17:00\nRukometaši Radničkog su nakon protekle,burne sezone u kojoj su deobom prvog mesta ostali uskraćeni da ove godine nastupaju u najvišem rangu takmičenja,započeli pripreme za narednu 2019/2020 sezonu u kojoj ambicije ostaju nepromenjene,a to je borba za najviši plasman.\n- Cilj je da iz treninga u trening,utakmice u utakmicu napredujemo kao tim i načinimo korak više u odnosu na prethodnu sezonu. Kompletne pripreme i trenažni proces ćemo obaviti u Kragujevcu,gde imamo sve uslove za rad.Planirano je desetak kontrolnih mečeva do početka prvenstva,gde ćemo brusiti formu i uigrati se za sve napore koji nas očekuju – jasan je šef stručnog štaba Dragan Študer.\nOsvrt na očekivanja u predstojećem prvenstvu je izneo i kapiten Miloš Stevanović :\n- Nakon pauze od skoro mesec dana, slobodno mogu reći da smo željno isčekivali da krenemo sa pripremama i svim onim izazovima koji stoje pred nama. Siguran sam da ćemo opet biti dovoljno kvalitetna i konkurentna ekipa, koja će napasti sam vrh tabele ,obzirom da je zadržana okosnica tima i da smo iskusniji za godinu dana.\nPLS: Trijumf lidera pored Morave, iznenađenje u Gornjoj...


Naslovna > Kontrole utreniranosti\nFunkcionalnim testom opterećenja, proverava se reackija organizma na fizički napor i sposobnost organizma da se izloži fizičkom naporu. Bilo ko da planira da se podvrgne fizičkom naporu treba da prođe kroz određene nivoe zdravstvene kontrole.\nZatim se pristupa testu fizičkog napora gde se određuje nivo i stepen fizičkog napora za koji je svaki pojedinac sposoban. Nakon testa lekari utvrđuju da li je osoba uopšte sposobna da se bavi sportom i daju savet na koji način bi pojedinac trebalo da se izlaže fizičkom naporu.\nSportsko-medicinski pregled obuhvata:\nFizikalni pregled po sistemima\nAntropometrija: merenje telesne visina, telesna masa, određivanje telesne kompozicije – određivanjeprocenta telesnih masti, mišića, koštanog tkiva i vode\nLaboratorijske analize krvi (kompletna krvna slika, sedimentacija, biohemijske analize: glikemija, urea, ukupni holesterol, trigliceridi, transaminaze, gvožđe u serumu)\nFuncionalni test opterećenja – kontrola utreniranosti\nKonačan izveštaj se donosi na osnovu procene zahteva sporta i na osnovu sportske discipline kojom se ispitanik bavi.\nU Zavodu za sport i medicinu sporta RS vrši se psihodijagnostika i procena takmičarske pripremljenosti svih kategorija sportista.\nZavod za sport i medicinu sporta RS ima dug staž u radu sa vrhunskim sportistima, perspektivnim sportistima i drugim kategorijama sportista.\nPrimarna aktivnost Zavoda za sport i medicinu sporta RS odnosi se na utvrđivanje zdravstvenog statusa i funkcionalnih sposobnosti sportista svih kategorija, u interesu očuvanja zdravlja i radne sposobnsoti.


Velike promene na početku Trampovog mandata\nPredsednik Donald Tramp potpisuje uredbu o smanjenju poslovnih regulativa, 30. januar 2017\nPredsjednik Donald Tramp je od inauguracije 20. januara počeo brzo da ostvaruje svoju agendu promjena. Potpisao je nekoliko uredbi o realizaciji ključnih prioriteta u unutrašnjoj politici, ali bi potezi u pogledu imigracije i insistiranje na istrazi navodne izborne krađe na predsjedničkim izborima mogli značajno da poremete prve dane njegovog mandata.\nPrvi dani predsjedničkog mandata Donalda Trampa protekli su u vrtlogu brojnih uredbi - o trgovini, smanjenju federalnih i pooštravanju imigracionih propisa, što se pokazalo kao najkontroverzniji potez.\nTrampova zabrana imigracije iz sedam većinski muslimanskih zemalja oštro je osuđena u Sjedinjenim Državama i u inostranstvu, i dovela je do haosa na američkim aerodromima i protesta na ulicama. Demokrate, među kojima i lider manjine u Senatu Čak Šumer, brzo su odbacile uredbu.\n“Primjena uredbe dovela je do haosa i konfuzije u zemlji i samo će ohrabriti i inspirisati one širom svijeta koji žele da nam naude.”\nProtest protiv Trampovih uredbi ispred Bijele kuće\nTramp ističe da je cilj brojnih uredbi ispunjavanje obećanja koja je dao tokom predizborne kampanje.\n“Ovdje smo zato što su se desetine miliona Amerikanaca uzdale u nas da prenesemo vlast iz Vašingtona i vratimo je narodu.”\nMeđutim, na tom putu ima i izazova – poput Trampove sklonosti da izdaje saopštenja putem Tvitera, te njegova opsjednutost brojem ljudi koji su prisustvovali inauguraciji.\n“Vidjećemo neke nekonvencionalne aktivnosti kao što su tvitovi i slične stvari i jednostavno ćemo morati da se na to naviknemo”, saopštio je predsjedavajući Predstavničkog doma Pol Rajan.\nNovi predsjednik takođe je zatražio istragu moguće izborne krađe zasnovanu na njegovoj tvrdnji, za koju nije iznio dokaze, da je osvojio manji broj glasova zato što su milioni ilegalnih imigranata glasali za Hilari Klinton. Time se odvraća pažnja sa stvarnih pitanja što bi moglo da bude prepreka za primjenu Trampove agende, smatra analitičar Džon Fortije.\n“Kada je riječ o velikim stvarima, kao što su Obamaker, poreske olakšice, granična bezbjednost i izgradnja zida koje Tramp i dalje naglašava, to su pitanja u pogledu kojih će pokušati da reaguju relativno brzo i iskoriste republikansku većinu, prije nego što počne da se gubi zamah prisutan tokom ranih dana administracije.”\nDrugi eksperti ističu da bi Tramp trebalo da razmotri širenje podrške van svojih glavnih pristalica.\n“Hilari Klinton je osvojila 2.8 ili 2.9 miliona glasova više. To ne znači da njegov predsjednički mandate nije legitiman. Jeste. Međutim, to vam govori da Trampu predstoji mnogo posla da ubijedi američku javnost da zastupa i odražava principe za koje se zalaže većina”, kaže Džon Hjudak iz Instituta Brukings.\nMeđutim, američki lider je za sada odlučan da ispuni predizborna obećanja koja je dao svojim pristalicama, bez obzira na žestinu političkih reakcija.


OTKRIVENO: Među 50.000 migranata ima samo 240 porodičnih ljudi - Antimigrant\nOTKRIVENO: Među 50.000 migranata ima samo 240 porodičnih ljudi\nReportaža na Klixu vjerovatno je jedna od onih koje su sponzorirane kako bi se Bošnjacima – koji su isključive žrtve naseljavanja migranata – poturila laž da se radi o jadnim izbjeglicama, o porodicama sa djecom, kojima treba pomoći.\nNapose, tu laž je prije neki dan Bošnjacima poturio i sam reisu-l-ulema Husein Kavazović, koji je svjesno migrante nazvao izbjeglicama i muslimanima, a čime je potvrdio opredjeljenje Islamske zajednice da i dalje hrani i zbrinjava migrantske horde, i da tako pomaže mafijaški lanac trgovine ljudima.\nNo, reportaža na Klixu, kojom se tematiziraju migrantska “djeca koja u školi nižu uspjehe”, uz malo logike, razobličila je podvalu Bošnjacima. Dejtonske strukture, prvenstveno Ministarstvo sigurnosti, koje su uključene u trgovinu ljudima i nastavak genocida nad Bošnjacima kroz naseljavanje migranata, stalno daju netačne podatke. I kada ih daju, kažu da se radi o “registrovanim migrantima”, pa se postavlja pitanje – a šta je sa hiljadama onih koji nisu registrovani i koji bez dokumenenata lutaju krajevima sa bošnjačkom većinom?\nDavno je profesor Goran Kovačević rekao da je broj migranata u BiH između 30.000 i 50.000, pa je za pretpostaviti da se taj broj odveć kreće preko 50.000 migranata. Kad uzmemo podatke iz reportaže Klixa o broju porodičnih ljudi među migrantima – dakle njih 240, odosno 70 porodica, onda se dobija istinski omjer između vojnosposobnih muškaraca koji su uvezeni u BiH i porodica koje, uistinu, zavređuju našu humanitarnu podršku.\nKonkretno, na 50.000 migranata ima 240 ljudi koji su porodični!\nU ime tih 240 porodičnih ljudi među migranatima, pokrenuta je opaka operacija obmanjivanja Bošnjaka da su svi migranati kao tih 240 porodični ljudi.\nKad od 50.000 oduzmemo brojku od 240, ostaje cifra od npr. 49.260 koja nas ne obavezuje ni na šta, osim na oprez, na odbranu i na odlučnost da se tih 50.000 pljačkaša zarobi u humane koncentracione logore, da im se oduzme sloboda kretanja i da im se ponudi povratak u njihove zemlje. Pretpostavka da ova armija od 50.000 mladića preko noći može biti naoružana od strane velikosrpskog i velikohrvatskog faktora, otvara zebnju za bošnjačku budućnost. Šta god da se dogodi na planu ugrožavanja bošnjačke sigurnosti od migranata – krivci će biti Islamska zajednica i SDA koji su podržali zbrinjavanje budućih bošnjačkih ubica. No, ovaj podatak od 240 porodičnih ljudi među 50.000 migranata treba da nam posluži kao otrežnjenje pred svekolikim obmanama.\nU nastavku: reportaža sa Klixa.\nRijaset i SDA pronašli rješenje migrantske krize: Migranti ostaju u BiH i dobijaju državljanstvo\nReis Kavazović svjesno laže Bošnjake da su migrantske horde izbjeglice-muslimani


SEEbiz.eu / HR / Škoda u problemima zbog prevelike potražnje\nDatum objave: 14.06.2018. - 10:34:13\nPRAG - Kompanija Škoda ima problema odgovoriti na preveliku potražnju na tržištu za njenim automobilima, te bi uskoro mogla da se za pomoć obrati nekoj od privatnih tvornica.\nČeški proizvođač automobila očekuje da prodaja SUV modela Kodiaq i Karoq doprinese ostvarenju cilja ukupne prodaje od preko dva milijuna vozila godišnje od 2025. godine. Škoda trenunto prodaje 1,2 milijuna vozila godišnje širom svijeta.\nMeđutim, i usprkos ovim predviđanjima, Škoda se već muči s proizvodnim kapacitetima svojih postrojenja, navodi agencija Reuters.\n"Postoji veliki broj opcija preko kojih možemo odgovoriti na potražnju", rekli su predstavnici ove kompanije u ponedjeljak, i dodali su da iskorištavanje resursa drugih postrojenja Volkswagen grupacije neće biti dovoljno.\n"Iz tog razloga tražimo alternativna rješenja, među kojima je i mogućnost angažiranja privatne tvornice za proizvodnju automobila", naveli su oni.\nNaime, potražnja već prevazilazi kapacitete proizvodnje ove kompanije.\nNaime, u ožujku ove godine, pojedini izvori su naveli da Škoda želi povećati svoje proizvodne kapacitete, te da postoji šansa da ova kompanija izgradi svoju tvornicu izvan Češke.


Prepoznavanje lica dio Avigilonovog VMS-a za komercijalnu upotrebu – a&s Adria Magazine\nAutor a&s Adria 20 Decembra, 2019 306 Nema komentara\nKanadska kompanija Avigilon, koja posluje pod krovom Motorola Solutionsa, objavila je da posljednja verzija njenog softvera za upravljanje videom sadrži tehnologiju prepoznavanja lica.\nNova funkcionalnost Avigilon Control Centra 7.4 pomoći će organizacijama kao što su obrazovne ustanove i bolnice da skrate vrijeme odziva na alarm u slučaju prepoznavanja osoba od interesa. Naprimjer, tehnologija može obavijestiti sigurnosno osoblje na univerzitetu ukoliko u prostor kampusa uđe neko ko ima zabranu ulaska. Osobe se identificiraju na osnovu sigurne, kontrolirane liste koju kreiraju i održavaju ovlašteni korisnici.\nUkoliko softver zabilježi potencijalno podudaranje, obavještava odjel sigurnosti, koji, ako smatra da je potrebno, preduzima dalje aktivnosti ili istragu.\n„Posljednja verzija našeg ACC softvera donosi značajne prednosti našim komercijalnim korisnicima nudeći tehnologiju prepoznavanja lica na siguran i kontroliran način“, kazao je John Kedzierski, viši potpredsjednik za videonadzorna rješenja u Motorola Solutionsu. „Nova funkcionalnost omogućava im da pređu s reaktivnog pristupa – buljenja u videozid uz veliku mogućnost izostavljanja važnih informacija – na proaktivan rad, koji važne informacije donosi direktno ovlaštenim korisnicima.“\nOvakav potez odražava Motorolinu predanost ka odgovornom korištenju vještačke inteligencije, ali i zaštiti individualnih prava, kaže se u saopćenju. Kompanija naglašava da je odgovorno upravljanje podacima osnova za upotrebu ove tehnologije. Naprimjer, prije upotrebe vrši se autorizacija korisnika, evidentiraju unosi korisnika, a može se definirati i vrijeme zadržavanja podataka, koji se potom mogu uništiti ili provjeriti kroz reviziju ili izvještavanje.


www.bagi.rs - O nama\n"BAGI TRANS" već 28 godine uspešno snabdeva domaće i inostrano tržište polovnim i novim građevinskim mašinama, rezervnim delovima kao i stručnim konsaltingom vezanim za oblast građevinarstva. Preko hiljadu zadovoljnih kupaca, zadovoljstvo nam je napisati, permanentno i konstantno sarađuje sa nama prilikom nabavke ili servisiranja građevinske mehanizacije. Permanentnom obukom, poslovnim rešenjima i primenom najnovijih znanja iz oblasti građevinske operative firma nastoji da unapredi svoje poslovanje i poslovanje svojih klijenata."BAGI TRANS" je osnovan 1990. godine pod prvobitnim nazivom "BAGGY GRAND LINE" sa namerom da se bavi export - import poslovima sa robom široke potrošnje. Sa početkom ratnih dešavanja na prostorima bivše SFRJ, preduzeće privremeno prestaje sa radom i svoju delatnost nastavlja u Italiji bavivši se prvenstveno međunarodnim transportom, prodajom teretnih vozila i građevinskih mašina.\n''BAGI TRANS '' je deo Evropskog sistema sa najbržom mogućom isporukom i najdelikatnijih rezernih delova i opreme. Jedan od tih lanaca je prošle godine proglašen za najbržeg isporučioca na svetu, a čiji smo, sa ponosom možemo da napišemo, generalni predstavnici za Srbiju i istočnu Evropu. Kreirali smo i neprestano unapređujemo sistem koji obezbeđuje funkcionalan način saniranja svih vrsta kvarova koji našim klijentima pruža sigurnost i pouzdanost u obavljanu svoje delatnosti. Posedujemo ugovore sa najmoćnijim lizing kućama u Evropi, sopstvene kamione za prevoz mašina i opreme i sopstvene carinske agente čime smo dodatno unapredili svoje poslovanje i poslovanje klijenata sa kojima sarađujemo.


državne obveznice - Sputnjik Srbija\n04:15 08 Maj 2021\nZahtev poslanika vlasti i opozicije Krivokapiću: Dostavite nam odluku o emitovanju obveznica\nPredsednici poslaničkih klubova u Skupštini Crne Gore, kako vlasti tako i opozicije, obratili su se premijeru Zdravku Krivokapiću, tražeći da im dostavi odluku o emitovanju obveznica.\nCrna Gora se zadužila 750 miliona evra: Juče smo izbjegli bankrot\nPremijer Crne Gore Zdravko Krivokapić izjavio je da je nova Vlada dobila jednu od najpovoljnijih ponuda prilikom emitovanja državnih obveznica na međunarodnom tržištu u iznosu od 750 miliona evra. Ministar finansija ističe da je tim zaduživanjem zemlja izbjegla bankrot.\nRusija drastično smanjila ulaganja u američke hartije od vrednosti\nRusija je u martu 2020. godine tri puta smanjila svoja ulaganja u američke državne hartije od vrednosti – Moskva trenutno drži 3,85 milijardi dolara duga, svedoče podaci američkog Ministarstva finansija.\nRusija nastavlja da povlači svoj novac iz Amerike\nRusija je u decembru 2019. godine smanjila ulaganja u američke državne obveznice za 1,5 milijardu dolara. Trenutno Moskva drži 9,974 milijardi dolara duga, a o tome svedoče podaci Ministarstva finansija SAD.\nRusija u maju ispala sa spiska najvećih vlasnika američkih deonica\nRusija je ispala sa spiska najkrupnijih vlasnika državnih deonica SAD, saopštilo je američko Ministarstvo finansija.\nSudnji dan: Kako se Rusija oslobađa državnih obveznica SAD\nU poslednjih nekoliko meseci obim ruskih aktiva uloženih u američke hartije od vrednosti opao je za skoro 12 milijardi dolara. Zašto Ministarstvo finansija Rusije rasprodaje američke državne obveznice i više ih ne smatra pouzdanim finansijskim instrumentom?


DNRK: Razvoj i jačanje nacionalne odbrane! (VIDEO) - Princip | Princip\nAdded by Ivo Kovačević on 27/01/2022.\nTags: DNRK, Nuklearno oružje, Odbrana, Severna Koreja\nVideo pregled magazina “Za osnaživanje odbrambenih mogućnosti” koji prikazuje razvoj Korejske Narodne Armije (KNA) od kada je Kim Džong Un imenovan za Vrhovnog Komandanta oružanih snaga Koreje.\nKao što je jasno prikazano na vojnim paradama od vojne parade povodom 75 godina Radničke Partije Koreje, KNA je uspešno izvršila modernizaciju vazduhoplova i oklopnih vozila i time postala vojna sila sa savremenom-vojno tehnološkom opremom, bez uništavanja i rasprodaje vojne opreme, time rizikujući okupaciju, kao što su neke države učinile na prelasku u 21. vek.\nNo, naravno, najveći uspeh razvoja odbrambenih sposobnosti DNR Koreje ogleda se u razvoju raketnog i nuklearnog programa, koji je u drugoj polovini 2010tih dobio i sopstvenu branšu pod okriljem Akademije odbrambenih nauka. Nesumnjivi veliki iskorak u razviću pre svega raketne tehnologije ogleda se u činjenici da DNR Koreja, kao relativno geografski i demografski mala zemlja, poseduje nuklearne mogućnosti velikih sila i na taj način štiti svoj suverenitet i socijalističku izgradnju, a neposredno i nadu za svetom u kome i države Trećeg sveta bivaju jednaki partneri na svetskoj geopolitičkoj sceni, a ne da sudbinu “malih” (nominalno, a kvalitetno velikih) naroda zauvek kroje imperijalne sile.\nPored standardnih lansirnih sposobnosti javnosti je najviše privukla pažnju vest o tome da je DNR Koreja jedna od svega nekoliko država koja ima železničku lansirnu sposobnost. A naravno i testirna lansiranja tri hipersonične rakete u prethodnih mesec dana uzdrmali su javnost toliko da su u svojoj impotenciji i slaboći marionete imperijalnih sila počele da izveštavaju kako te rakete navodno nisu “hipersonične” iako su pre nego što je DNRK u javnosti objavila uspešno testiranje navodili da je moguće da je DNRK testirala rakete takve izrade. No nada ne predstavlja i činjenice, a postoje potkrepljive i ozbiljne indikacije da je DNRK nove rakete razvila u saradnji sa NR Kinom obzirom na tajming i kvalitet tehnologije koju je razvila ta zemlja. Razvojem ove tehnologije DNR Koreja uspešno, u slučaju da bude napadnuta od strane SAD, može ovim raketama gađati mete te zemlje koja nema mogućnosti da spreči uspeh njihovih misija presretanjem.\nZanimljivo je pomenuti da je Predsednik Kim Il Sung potpisao Ugovor o neširenju Nuklearnog Oružija 1985. u svojoj iskrenoj želji da svet postane mesto bez nuklearnog oružija uvidevši količinu patnje koju može da nanese. Međutim Predsedavajući Kim Džong Il se iz tog ugovora povukao 2003. uvidevši da se nakon propasti socijalističkog bloka svet ubrzano kreće u smeru imperijalnog neokolonijalizma pod patronatom SAD, te da je jedini način da država kao što je DNR Koreja sačuva suverenitet i pravo svojih ljudi da ne budu roblje svetskom kapitalu razvoj nuklearnog i raketnog programa, jer svetske siledžije samo razumeju jezik sile.


Država ne plaća obaveze u roku - Nova ekonomija\nVelike poslove uglavnom dobijamo na tenderima. Naše obaveze koje imamo kao dobavljači ispunjavamo, a to je da jasno i precizno definišemo uslove, kao i da položimo bankarske garancije. Međutim, država često kasni sa plaćanjem, bez obzira na to što postoji Zakon o rokovima izmirenja obaveza\nKako su uspeli da posluju uspešno u nepovoljnim privrednim uslovima u vreme krize, ko su njihovi najveći kupci i da li im plaćaju na vreme, razgovarali smo sa Draganom Pantovićem, vlasnikom firme AkvaPan inženjering iz Čačka, koja postoji već 23 godine. Firma se bavi proizvodnjom cevi za vodovodne sisteme, gas, kanalizaciju, zaštitu kablova, kao i za plastenike.\nNova ekonomija: Kako izgleda poslovati sa državom – da li je to veća privilegija, jer je veliki kupac, ili problem jer nema novca?\nDragan Pantović: Preduzeće se u početku svog razvoja bavilo trgovinom, kasnije smo uvideli da postoji prostor na tržištu za proizvodnju cevi i tako smo krenuli sa proizvodnjom. Firma se bavi proizvodnjom cevi od polietilena i polivinilhlorida (PVC-a) i današnji nivo proizvodnje se može proceniti na oko 3.000 tona godišnje. Sirovine za proizvodnju uvozimo isključivo iz evropskih zemalja. Svesni smo da je uređena infrastruktura (voda i kanalizacija) jedan od osnovnih preduslova za ulazak u Evropsku uniju, pa smo iz tog razloga sigurni da se kao firma strateški nalazimo na pravom putu. Radimo sa državom, odnosno naši veliki kupci su opštine i javna preduzeća. Zbog toga veliki problem za naše poslovanje predstavlja to što u budžetu nema dovoljno novca za ulaganja u takve projekte.\nNE: Koliko imate zaposlenih, planirate li nova zapošljavanja?\nD. Pantović: Firma zapošljava trenutno 70 radnika i nastojimo da nastavimo da investiramo i stručno usavršavamo zaposlene i da otvaramo nova radna mesta. Smatram da je država radila na tome kako da stimuliše domaće firme da zapošljavaju nove radnike, ali pokazalo se ipak da je nedovoljno urađeno. Bolna je činjenica da su najveća izdvajanja države (subvencije) namenjena stimulisanju stranih investitora, dok su subvencije u domaćoj privredi simbolične. Što se tiče naše proizvodnje, dodao bih još da se polietilenske vodovodne cevi proizvode od polietilena visoke gustine i koriste se za izgradnju vodovodnih sistema. Polietilenske cevi su namenjene za javno, privatno i industrijsko vodosnabdevanje, izgradnju ukopanih i nadzemnih cevovoda, kao i instalaciju unutar zgrada i van njih. Za javno vodosnabdevanje, cevi su definisane projektima koji imaju vodoprivrednu saglasnost, dok za privatno i industrijsko vodosnabdevanje ne postoje ograničenja u pogledu upotrebe određenog pritiska.\n23.02.2017. u 16:37\nDrzava ne placa obaveze, a Pantovic otima i unistava tudju svojinu da bi se obogatio. Sto se kaze - i po mrtvima bi gazio da moze. Bedan je, stvarno bedan... sto vise ima i otima - sve je bedniji.


Kako kažu naši izvori, njih dvojica različito gledaju na to kako Narodna stranka treba da nastupa na nivou Beograda ubuduće.\nJovanović je insistirao na tome da Narodna mora da funkcioniše u prestonici jedinstveno sa članovima SzS.\n- Rekao je da Narodna ne može da se izopšti iz SzS, jer bi razbijanje Saveza za Srbiju na nivou grada predstavljalo samoubistvo - kaže naš izvor.\nJeremić je, ipak, tražio ili da se odbornička grupa u Beogradu razbije i da svako formira svoju odborničku grupu ili da Jovanović podnese ostavku.\n- Jovanović je rekao da neće jer se bliže izbori, da se grad suočava sa brojnim problemima, da su izbori za godinu i po i da nije trenutak - otkriva jedan od učesnika sastanka.\nIako nije bilo u planu, Jeremić je na glasanje stavio separatni nastup Narodne stranke u Beogradu na glasanje i rekao, kako tvrdi naš izvor, ko glasa protiv, glasa i protiv poverenja njemu.\nVećina je dogla ruku da Narodna treba da u Gradu funkcioniše slobodno.\nVeć dugo se spekuliše da je Jovanović bliži Draganu Đilasu nego Vuku Jeremiću.\nZbog dešavanja na Gradskom odboru, otkazan je Glavni odbor koji je trebalo da bude održan danas, saznaje "Blic".\nIako se spekuliše da je Jovanović već prešao u Đilasov SSP, ta informacija nije tačna i prema našim saznanjima, razgovori Jovanovića i ljudi iz SSP na tu temu još nisu vođeni.\nSvadja Nikole Jovanovica i Gorana Vesica u Gradskoj skupštini


Tara za svačiji džep – Bajina Bašta-Tara-Drina\nObjavio BBasta.info•\t21/06/2011• 17:15• Tara\nUgostitelji sa planine nad Bajinom Baštom očekuju dobru posetu ovog leta. Cene smeštaja u „Omorici“, „Belom boru“ i „Javoru“ za 10 odsto veće nego lane.\nPlanina Tara i ovog leta biće mesto za odmor mnogih turista. Tamošnji ugostitelji očekuju da će nastupajuća sezona biti berićetnija od prošlogodišnje. Oslonac turizma na ovoj prelepoj planini skoro tri i po decenije predstavlja Vojna ustanova „Tara“, u čijem sastavu su hoteli „Omorika“ i „Beli bor“, i depandans „Javor“ sa 623 mesta. Cene smeštaja ovog leta biće za oko 10 odsto veće nego lane.\n– Imamo dosta stalnih gostiju koji porodično dolaze svakog leta na Taru i od nas stalno očekuju nešto novo – kaže Milan Lazović, upravnik hotela „Omorika“. – Ove godine otvorićemo jednu terasu sa 100 mesta ispred restorana „Javor“, gde će gosti i posetioci uživati tokom letnjih večeri u dobroj hrani i muzici. Renovirali smo jedno krilo hotela „Beli bor“, a pored ovog hotela izgrađena su i dva teniska igrališta.\nPo Lazovićevim rečima, uoči zimske sezone otvoren je renovirani restoran „Jeremičak“, što se pokazalo kao pun pogodak, i ovog leta on će biti prilagođen ishrani vikendaša, sa širokim izborom gotovih jela i hrane „za poneti“.\nU „Omorici“ su ranije renovirana tri nivoa, pa hotel, iako ima tri zvezdice, zadovoljava i više standarde. U cenu aranžmana uračunato je korišćenje bazena, teretane i saune, a sportistima, ali i svim gostima rekreativcima, na raspolaganju su po dva odlična fudbalska i teniska terena i uređena trim-staza od 1.600 metara. Salu za masažu mogu besplatno da koriste stalni gosti.\n– U programu imamo jutarnje šetnje, izlete sa vodičima i rekreatorima, organizujemo maskenbale za decu, sportska takmičenja… – objašnjava Lazović.\nLjubitelji dobrog zalogaja mogu da uživaju na piknicima u prirodi, na kojima se služi pečenje sa ražnja i ispod sača, kao i drugi specijaliteti ovog dela zapadne Srbije.\n– U julu i avgustu tradicionalno radimo punim kapacitetom, pa očekujem da će tako biti i ove godine – kaže pomoćnik direktora za marketing VU „Tara“ Ivan Nešović. – Očekujemo da će se na Tari pripremati mnogobrojne fudbalske ekipe, među kojima su Rad i Vojvodina, ali i mnogi drugi sportisti. „Beli bor“ je u julu domaćin „Naše Srbije“. Ovogodišnje cene su za oko 10 odsto veće nego prošle godine, a dajemo mogućnost plaćanja u sedam mesečnih rata.\nPolupansion u „Omorici“ košta 2.050 u četvorokrevetnoj sobi, od 2.450 do 2.700 u dvokrevetnoj, od 3.050 do 3.330 u jednokrevetnoj, a od 3.850 do 5.800 dinara u apartmanu. U „Javoru“ polupansion staje od 2.150 do 2.550, a za pun pansion u „Belom boru“ treba izdvojiti od 1.950 do 2.550 dinara. Popusti za decu od tri do 10 godina kreću se od 50 do 70 odsto, u cenu nisu uračunati boravišna taksa i osiguranje, a poseban popust važi i za grupe. Doplata za pansionski ručak je 450 dinara.